cyanic-selkie/wikianc huggingface dataset:
ഫോർ സീസൺസ് ഹോട്ടൽ
സൗകര്യങ്ങൾ
പ്രാഥമിക റൂം സൗകര്യങ്ങൾ:
ബിസിനസ്‌ സൗകര്യങ്ങൾ:
പുറത്തേക്കുള്ള കണ്ണികൾ
വർഗ്ഗം:ഹോട്ടലുകൾ
സൈറസ് കബീറു
കെനിയ കേന്ദ്രീകരിച്ച് പ്രവർത്തിക്കുന്ന ചിത്രകാരനും ശിൽപ്പിയുമാണ് സൈറസ് കബീറു(ജനനം. 1984). സ്വദേശത്തും വിദേശത്തുമായി നിരവധി പ്രദർശനങ്ങളിൽ പങ്കെടുത്തിട്ടുണ്ട്.
ജീവിതരേഖ
ആഫ്രിക്കൻ രാജ്യമായ കെനിയയുടെ തലസ്ഥാനമായ നെയ്റോബിയിലെ ചേരിയിൽ ജനിച്ച് വളർന്നു. സ്മിത്ത്സോണിയൻ നാഷണൽ മ്യൂസിയം ഓഫ് ആഫ്രിക്കൻ ആർട്ട് തുടങ്ങി നിരവധി അന്തർദേശീയ വേദികളിൽ കലാസംബന്ധമായ പ്രഭാഷണങ്ങൾ സൈറസ് നടത്തിയിട്ടുണ്ട്. ലാഗോസിലെ ഫോട്ടോ ഫെസ്റ്റിവലിൽ പങ്കെടുത്തു.
കൊച്ചി മുസിരിസ് ബിനലെ 2018
പാഴ് വസ്തുക്കൾ കൊണ്ട് കൊണ്ടുണ്ടാക്കിയ കണ്ണടകൾ സ്വയം വച്ച് ഫോട്ടോയെടുത്ത് പ്രദർശിപ്പിച്ചതാണ് കബീറുവിൻറെ പ്രതിഷ്ഠാപനം. ഇലക്ട്രോണിക്സ് പാഴ്വസ്തുക്കൾ കൊണ്ട് കണ്ണടകൾ ഉണ്ടാക്കിയാണ് തൻറെ സ്വത:സിദ്ധമായ കലാവാസന കബീറു പ്രദർശിപ്പിക്കുന്നത്. കൊച്ചി-മുസിരിസ് ബിനാലെയിലെ ഏറെ കൗതുകം ഉളവാക്കുന്ന പ്രദർശനങ്ങളിലൊന്നാണിത്.
അവലംബം
വർഗ്ഗം:ആഫ്രിക്കൻ ചിത്രകാരന്മാർ വർഗ്ഗം:കൊച്ചി-മുസിരിസ് ബിനാലെ 2018
ഖിലോപസംഗ്രഹം
കൊടുന്തമിഴ് പരിണമിച്ചാണ്‌ മലയാള ഭാഷ ഉണ്ടായത് എന്ന വാദത്തെ സാധൂകരിക്കാനായി എ.ആർ. രാജരാജവർമ്മ അവതരിപ്പിച്ച ആറു നയങ്ങളിൽ ഒന്നാണ്‌ ഖിലോപസംഗ്രഹം. ഖിലമെന്നാൽ അപ്രയുക്തം എന്നർത്ഥം. ഒരുകാലത്ത് ഭാഷയിൽ പ്രയോഗത്തിൽ ഉണ്ടായിരുന്നതും കാലക്രമേണ അപ്രയുക്തമായതുമായ പ്രകൃതികളെയും പ്രത്യയങ്ങളെയും നിലനിർത്തുന്നു എന്ന അർത്ഥത്തിലാണ് എ. ആർ ഖിലോപസംഗ്രഹം എന്ന നയം അവതരിപ്പിച്ചിരിക്കുന്നത്. അതായത് പ്രാചീന തമിഴിൽ ഒരുകാലത്ത് പ്രയോഗത്തിലിരുന്ന പ്രയോഗങ്ങൾ തമിഴിൽ അപ്രത്യക്ഷമായെന്നും അവ മലയാളം സംരക്ഷിച്ചുവരുന്നു എന്നുമാണ് ഈ നയത്തിലൂടെ അദ്ദേഹം സമർത്ഥിക്കുന്നത്. ഈ നയത്തിന് ദൃഷ്ടാന്തമായി രണ്ട് പ്രത്യയങ്ങളെയാണ് കേരളപാണിനി ചൂണ്ടിക്കാണിക്കുന്നത്. പിൻവിനയെച്ചപ്രത്യയമായ "ആൻ", നിയോജകമധ്യമബഹുവചനപ്രത്യയമായ "ഇൻ" എന്നീ രൂപങ്ങൾ തമിഴിൽ ആദ്യകാലത്ത് ഉപയോഗിച്ചിരുന്നെങ്കിലും ഇന്ന് തമിഴിൽ അവയ്ക്ക് പ്രയോഗമില്ല. തമിഴ് മലയാളം കളിക്കവന്തേൻ  കളിക്കാൻ വന്നു വാചിക്കപ്പോകിറേൻ വായിക്കാൻ പോകുന്നു ധാതുമലയാളം തമിഴ് വര് = വരിൻ / വരുവിൻ വാരും കേൾ = കേൾപ്പിൻ / കേൾക്കുവിൻ കേളും
ഈ രണ്ട് പ്രത്യയങ്ങൾക്കുപുറമേ മറ്റൊരു പ്രത്യയം കൂടി മലയാളം സംരക്ഷിച്ചിരുന്നു എന്ന് ഡോ. കെ.എം. പ്രഭാകരവാര്യർ ചൂണ്ടിക്കാണിച്ചിട്ടുണ്ട്. അതുള്ളസ്ഥലം എന്ന അർത്ഥത്തിൽ നിലാവത്ത് എന്നരൂപം പഴയതമിഴിൽ ഉപയോഗിച്ചിരുന്നു എന്ന് തൊൽകാപ്പിയത്തിൽ തെളിവുണ്ട്. ആധുനിക തമിഴിൽ ഈ രൂപം ഉപയോഗത്തിലില്ല. എന്നാൽ മലയാളത്തിൽ കാലത്ത്, മഴയത്ത്, ഇരുട്ടത്ത്, നിലാവത്ത് എന്നിങ്ങനെ ഈ പ്രയോഗം ബഹുലമാണ്. തമിഴിൽ അപ്രയുക്തമായ ചില പദങ്ങളെയും മലയാളം സംരക്ഷിക്കുന്നതായി പ്രഭാകരവാരിയർ സൂചിപ്പിക്കുന്നുണ്ട്. പഴയ തമിഴിൽ ഉണ്ടായിരുന്ന പീടിക, പോത്ത്, തവള തുടങ്ങിയ പദങ്ങൾ ഇപ്പോൾ തമിഴിലില്ലെങ്കിലും മലയാളത്തിൽ ഇവ നിത്യവ്യവഹാരത്തിലുള്ള പദങ്ങളാണ്.
ബൈപാലിയം
ഇരപിടിയൻമാരായ ലാൻഡ് പ്ലാനേറിയൻ   ജനുസ്സാണ് ബൈപാലിയം. തലയുടെ സവിശേഷമായ ആകൃതി കാരണം അവയെ പലപ്പോഴും ഹാമർഹെഡ് വിരകൾ, ബ്രോഡ്ഹെഡ് പ്ലാനേറിയൻ എന്നെല്ലാം വിളിക്കുന്നു. ഈയിനത്തിൽപ്പെട്ട സ്പീഷീസുകളെയെല്ലാം മലയാളത്തിൽ അറിയപ്പെടുന്നത് താപ്പാമ്പ് എന്നാണ്. ഭൂമിയുടെ വിവിധഭാഗങ്ങളിലെ ഇനങ്ങൾ മറ്റുഭാഗങ്ങളിലേക്ക് അധിനിവേശം നടത്തുന്നതായി പഠനങ്ങൾ വ്യക്തമാക്കുന്നു.
വിവരണം
വില്യം സ്റ്റിംപ്സൺ ആണ് ബൈപാലിയം ജനുസ്സിനെ ആദ്യമായി നിർവചിച്ചത്. പിന്നീട് 1899-ൽ ലുഡ്വിഗ് വോൺ ഗ്രാഫ് അതിന്റെ തലയുടെ ആകൃതി അനുസരിച്ച് മൂന്ന് വിഭാഗങ്ങളായി തരംതിരിച്ചു:
ആന്തരികഘടനാപരമായ വ്യത്യാസമൊന്നുമില്ലാത്തതിനാൽ, ഈ വർഗ്ഗീകരണത്തിൽ വസ്തുതയില്ലെന്ന്, 1902 ൽ ജോസഫ് മുള്ളർ നിരീക്ഷിക്കുകയും ബൈപാലിയം എന്ന ഒറ്റ വിഭാഗത്തിലേക്ക് ഉൾപ്പെടുത്തുകയും ചെയ്തു.
20-ാം നൂറ്റാണ്ടിന്റെ അന്ത്യത്തോടെ, റോബർട്ട് ഇ ഒഗ്രെൻ, മസഹരു കവകത്സു എന്നിവർ പ്രത്യുത്പാദന അവയവങ്ങളുടെ അനാട്ടമി അടിസ്ഥാനത്തിൽ ഇവയെ ബൈപാലിയം, നൊവിബൈപാലിയം, ഹംബെർഷിയം, ഡൈവേർഷിബൈപാലിയം എന്നിങ്ങലെ നാലു വിഭാഗങ്ങളായി തിരിച്ചു.
ഈ സാഹചര്യത്തിൽ, ബിപാലിയം ജനുസ്സിൽ നിർവചിച്ചിരിക്കുന്നത് വിശാലമായ തലയുള്ള ലാൻഡ് പ്ലാനേറിയൻ ഇനത്തെയാണ്. ലളിതമായ പ്രത്യുൽപാദന അവയവങ്ങളുള്ള ഇവയ്ക്ക്, ആക്സസറി ഡക്ടുകളോ കോപ്പുലേറ്ററി ബർസയോ ഇല്ല. പുരുഷ-സ്ത്രീ എക്സിറ്റ് ഡക്ടുകളെ വേർതിരിക്കുന്നതിനുള്ള ഒരു പാളി മാത്രമേ കാണപ്പെടുന്നു.
പദോൽപ്പത്തി
ബൈ- പാല എന്നീ ലാറ്റിൻ പദങ്ങളിൽ നിന്നാണ് ബൈപാലിയം എന്ന പദോൽപത്തി. കോരിക അല്ലെങ്കിൽ പിക്കാക്സ് എന്നിവയിൽ നിന്നാണ്  ഈ പേര് വന്നത്. ഈ ജനുസ്സിലെ ഇനങ്ങൾ പിക്കാക്സിനോട് സാമ്യമുള്ളതാണ്.
സ്പീഷീസ്
ബിപാലിയം ജനുസ്സിൽ നിലവിൽ ഇനിപ്പറയുന്ന ഇനം ഉൾപ്പെടുന്നു:
ഭക്ഷണ ശീലം
ബൈപാലിയം ഇരപിടിയൻമാരാണ്. ചിലവ മണ്ണിരകളെ ഇരയാക്കുന്നു, മറ്റു ചിലത് മോളസ്കുകളെ ഭക്ഷണമാക്കുന്നു. ഈ പരന്ന വിരകൾക്ക് ഇരയെ കണ്ടെത്താൻ കഴിയും. പിടികൂടുമ്പോൾ, മണ്ണിരകൾ ആക്രമണത്തോട് പ്രതികരിക്കാൻ തുടങ്ങുന്നു, പക്ഷേ ഒരു ബൈപാലിയം അതിന്റെ ശരീരത്തിലെ പേശികളെയും സ്റ്റിക്കി സ്രവങ്ങളെയും ഉപയോഗിച്ച് ഇരയെ നിയന്ത്രണത്തിലാക്കുന്നു. മണ്ണിരയുടെ അക്രമാസക്തമായ പ്രതികരണം തടയാൻ പ്ലാനേറിയ മണ്ണിരയുടെ പ്രോസ്റ്റോമിയം, പെരിസ്റ്റോമിയം എന്നിവ മൂടുന്നു.
ബൈപാലിയത്തിന്റെ ശരീരത്തിന്റെ മധ്യഭാഗത്താണ് വായ. ഇത് തുറന്ന്, അണ്ണാക്ക് പുറത്തേക്കിട്ട് ഇരയുടെമേൽ എൻസൈമുകൾ സ്രവിക്കുന്നു. മണ്ണിരയുടെ ശരീരം അതുപയോഗിച്ച് ദഹിപ്പിക്കുന്നു. ദഹിച്ച, ദ്രവീകൃതമായ സത്ത് വായവിടവിലൂടെ സിലിയ ചലനം വഴി ആഗിരണം ചെയ്യുന്നു.
പുനരുൽപാദനം
ബൈപാലിയത്തിലെ പുനരുൽപാദനം അലൈംഗികമോ ലൈംഗികമോ ആകാം, എല്ലാ ജീവജാലങ്ങളും ഹെർമാഫ്രോഡിറ്റിക് ആണ്.
വിഷാംശം
ബൈപാലിയത്തിന്റെ ചില ഇനങ്ങളിൽ വിഷസാന്നിധ്യം കണ്ടെത്തിയിട്ടുണ്ട്. ഭൂമിയിലെ അകശേരുക്കളിൽ ടെട്രോഡോടോക്സിന്റെ ആദ്യത്തെ രേഖപ്പെടുത്തലാണിത്.
ആക്രമണാത്മക ഇനം
ലഘുചിത്രം| ബിപാലിയം ജനുസ്സിലെ 6 ഇനങ്ങളുടെ മുൻഭാഗത്തെ ചിത്രങ്ങൾ. ആകൃതിയിലും നിറത്തിലും വ്യത്യാസങ്ങൾ കാണിക്കുന്നു. ടെറസ്ട്രിയൽ പ്ലാനേറിയയുടെ പരിസ്ഥിതിയെക്കുറിച്ച് വളരെക്കുറച്ചേ അറിവുള്ളൂ, പക്ഷേ ബ്രസീലിലെ നിരവധി നേറ്റീവ്, അധിനിവേശ ജീവികൾ, ആർതർഡെൻഡിയസ് ട്രയാംഗുലറ്റസ്, റൈൻ‌കോഡെമസ്, ബൈപാലിയം എന്നിവയുൾപ്പെടെ വിവിധ ഇനങ്ങളെയും ജീവജാലങ്ങളെയും കുറിച്ച് ഗവേഷണം നടന്നിട്ടുണ്ട്.
ഹരിതഗൃഹങ്ങളിൽ ബൈപാലിയം കെവൻസ് സാധാരണയായി കാണപ്പെടുന്നു. മണ്ണിരകളെ വേട്ടയാടുന്ന ഈ ഇനം മണ്ണിര വളർത്തലിന് ഒരു ശല്യമായി തിരിച്ചറിഞ്ഞിട്ടുണ്ട്. മറ്റ് ജീവികൾ അപൂർവ്വമായി മാത്രമേ ലാൻഡ് പ്ലാനേറിയൻമാരെ വിഴുങ്ങുന്നുള്ളൂ. ശരീര ഉപരിതല സ്രവങ്ങൾ അപകടകരമായ അളവിൽ വിഷമയമല്ലെങ്കിലും അരുചിയുണ്ടാക്കുന്നതാണ് ഇതിന് കാരണം. ഫ്ലാഗെല്ലേറ്റുകൾ, സിലിയേറ്റുകൾ, സ്‌പോറോസോവൻ, നെമറ്റോഡുകൾ എന്നിവയുൾപ്പെടെയുള്ള പ്രോട്ടോസോവനുകളെ ലാൻഡ് പ്ലാനേറിയൻമാരിൽ കണ്ടെത്തിയിട്ടുണ്ട്. ലാൻഡ് പ്ലാനേറിയൻമാർ അവയുടെ ഇനത്തിൽപ്പെട്ടവയെത്തന്നെ ആഹരിക്കാറുണ്ട്.
അവലംബം
വർഗ്ഗം:പ്ലാനേറിയ വർഗ്ഗം:ഇരപിടിയൻ ജന്തുകൾ
ബുത്തോസ്കോർപിയോ ചിന്നാറെൻസിസ്
കേരളത്തിലെ ചിന്നാർ വന്യജീവി സംരക്ഷണകേന്ദ്രത്തിൽ നിന്നും കണ്ടെത്തിയ പുതിയ ഒരിനം തേളാണ് ബുത്തോസ്കോർപിയോ ചിന്നാറെൻസിസ്. സുവോളജിക്കൽ സർവേ ഓഫ് ഇന്ത്യയുടെ കോഴിക്കോട് പ്രാദേശിക കേന്ദ്രത്തിലെ ഗവേഷണ വിദ്യാർഥിനി അശ്വതി, സീനിയർ ശാസ്ത്രജ്ഞൻ ഡോ. പി.എം. സുരേശൻ, പാരിസ് നാചുറൽ ഹിസ്റ്ററി മ്യൂസിയത്തിലെ ഡോ. വിൽസൻ ലോറൻസൊ എന്നിവരാണ് ഈ ഇനത്തെ കണ്ടെത്തിയത്. ചിന്നാറിലെ ചുരുളപ്പെട്ടി വനമേഖലയിലുള്ള മുൾക്കാടുകളാണ് ഇവയുടെ ആവാസ കേന്ദ്രം. തിളങ്ങുന്ന കറുപ്പുനിറത്തിലുള്ള ഇവ പാറക്കെട്ടുകൾക്കിടയിൽ ചെറിയ വണ്ടുകളെപ്പോലെ കാണപ്പെടുന്നു. തടിച്ച വാൽഭാഗം വയറിൻെറ മുകളിൽ കയറ്റിവെയ്ക്കുന്നത് ഇവയുടെ പ്രത്യേകതയാണ്. അതിനാൽ ഇവയെ തേളാണെന്ന് പെട്ടെന്ന് തിരിച്ചറിയാൻ സാധിക്കില്ല.
അവലംബം
വർഗ്ഗം:തേളുകൾ
ഓത്തുപള്ളി
കേരളത്തിലെ പ്രത്യേകിച്ച് മലബാറിലെ മുസ്‍ലിങ്ങൾക്കിടയിൽ മതപഠനത്തോടൊപ്പം ഭൗതിക വിദ്യാഭ്യാസവും നൽകി വന്നിരുന്ന സമ്പ്രദായമായിരുന്നു നിലനിന്നിരുന്നത്. മതപഠനശാലകളായ മദ്രസകളിൽ വെച്ചായിരുന്നു പഠനം നടത്തിയിരുന്നത്. മതപഠനത്തിന് തന്നെയായിരുന്നു പ്രാധാന്യം നൽകിയിരുന്നത്. അതോടൊപ്പം കണക്ക്, മലയാളം, എന്നിവയും നൽകിയിരുന്നു. മലബാറിലെ ഭൂരിപക്ഷ സ്കൂളുകളും ഇത്തരം ഓത്തുപള്ളികൾ സ്കൂളുകളായി അംഗീകരിച്ച് സർക്കാർ ഗ്രാന്റ് നൽകിയതാണ്. പിന്നീട് പല പ്രൈമറി സ്കൂളുകളും സ്വമേധയാ സർക്കാറിന് വിട്ടു കൊടുത്ത് ഗവൺമെന്റ് സ്കൂളുകളായി. ഇപ്പോൾ ഹയർസെകൻഡറി വരെ ഉയർത്തിയ പല സ്കൂളുകളുടെയും ചരിത്രം പരിശോധിച്ചാൽ അവയുടെ ഉത്ഭവം ഓത്തുപള്ളികളായി പ്രദേശത്തെ പണ്ഡിതൻമാരായ അക്കാലത്ത് മൊല്ലമാർ എന്ന് അറിയപ്പെട്ടിരുന്നവർ സ്ഥാപിച്ചതാണെന്ന് കാണാനാകും.
മൊല്ലമാർ
മൊല്ലമാർ എന്ന പേരിൽ അറിയപ്പെട്ടിരുന്ന പണ്ഡിതൻമാരായിരുന്നു ഓത്തുപള്ളികളിൽ അധ്യാപനം നടത്തിയിരുന്നത്.
വിദ്യാഭ്യാസ രീതി
മതപഠനത്തോടൊപ്പം ചെറിയ തോതിലുള്ള ഭൗതിക വിദ്യാഭ്യാസം നൽകാൻ മൊല്ലമാർ ശ്രമിച്ചിരുന്നു. അറബിമലയാളത്തിലായിരുന്നു പഠിപ്പിച്ചിരുന്നത്.
ധനസമാഹരണം
നാട്ടുകാരിൽ നിന്നും പിരിവെടുത്ത്
പ്രമുഖ ഓത്തുപള്ളിക്കൂടങ്ങൾ
കേരളത്തിലെ മുസ്ലിം ഭൂരിപക്ഷ പ്രദേശങ്ങളിലെ പല ഓത്തുപള്ളികളുമാണ് പ്രൈമറി സ്കൂളുകളായും പിന്നീട് ഹയർസെകൻഡറി സ്കൂളുകളായും ഉയർത്തപ്പെട്ടത്.
ഓത്തുപള്ളി ഗാനങ്ങളിൽ
ഓത്തുപള്ളിയിലന്ന് നമ്മള് പോയിരുന്ന കാലം .................
പുറം കണ്ണികൾ
വർഗ്ഗം:ഇസ്ലാമികവിദ്യാഭ്യാസസ്ഥാപനങ്ങൾ
കോൾസേ ലേക്ക് ദേശീയോദ്യാനം
കോൾസേ ലേക്ക് ദേശീയോദ്യാനം (Көлсай көлдері ұлттық паркі, Qólsaı kólderi ulttyq parki) ടിയാൻഷാൻ പർവതനിരകളുടെ വടക്കേ ചരിവിലായി, തെക്കുകിഴക്കൻ കസാഖ്സ്ഥാനിൽ (കിർഗിസ്ഥാൻ അതിർത്തിയിൽ നിന്ന് 10 കിലോമീറ്റർ) സ്ഥിതി ചെയ്യുന്ന ഒരു ദേശീയോദ്യാനമാണ്. "പേൾസ് ഓഫ് ടിയാൻ ഷാൻ" എന്ന് പലപ്പോഴും വിളിക്കപ്പെടുന്ന ഈ ദേശീയോദ്യാനത്തിൻറെ പ്രധാന സവിശേഷത അൽമാട്ടി മേഖലയിലെ റൈംബെക് ജില്ലയ്ക്കും തൽഗർ ജില്ലയ്ക്കും ഇടയിൽ സ്ഥിതി ചെയ്യുന്ന കോൾസെ തടാകങ്ങളാണ്. പ്രകൃതിരമണീയമായ കൈന്റി തടാകവും ദേശീയോദ്യാനത്തിൻറെ അതിരുകൾക്കുള്ളിലാണ്. ഉദ്യാനത്തിൻറെ അതിർത്തി അൽമാട്ടിയിൽ നിന്ന് ഏകദേശം 120 കിലോമീറ്റർ (75 മൈൽ) തെക്കുകിഴക്കാണ്.
സംരക്ഷണം
ദേശീയോദ്യാനത്തിന്റെ ദൗത്യത്തിന്റെ ഒരു പ്രധാന ഭാഗമാണ് പ്രകൃതി സംരക്ഷണം. പ്രദേശത്തിന്റെ 72 ശതമാനത്തോളം ഭാഗം കർശനമായ സംരക്ഷണത്തിലും 13 ശതമാനം ഭാഗം വിനോദസഞ്ചാരത്തിനും വിനോദ പ്രവർത്തനങ്ങൾക്കുമായി നീക്കിവച്ചിരിക്കുന്നു. UNESCO ഈ ദേശീയോദ്യാനത്തെ വേൾഡ് നെറ്റ്‌വർക്ക് ബയോസ്ഫിയർ റിസർവിലേക്ക് ഉൾപ്പെടുത്തിയിട്ടുണ്ട്.
ദേശീയോദ്യാനത്തിൽ സ്ഥിതിചെയ്യുന്ന തടാകങ്ങൾ ടിയാൻ ഷാനിൽ നിന്ന് തെക്ക് നിന്ന് വടക്കോട്ട് ഒഴുകുന്ന കോൾസെ നദിയ്ക്ക് സമാന്തരമായി കൊർത്തിണക്കപ്പെട്ടിരിക്കുന്നു. ടിയാൻ ഷാനിന്റെ രണ്ട് ശ്രേണികൾ കുങ്കോയ് അല-ടൂ റേഞ്ച്, ട്രാൻസ്-ഇലി അലതാവു എന്നിവയാണ്. പ്രധാന തടാകങ്ങളിൽ ഇവ ഉൾപ്പെടുന്നു:
പരിസ്ഥിതി മേഖല
കോൾസെ തടാകങ്ങളുടെ സംരക്ഷിത പ്രദേശം കുറച്ച് വർഷങ്ങൾക്ക് മുമ്പാണ് സന്ദർശകർക്കുമുന്നിൽ തുറക്കപ്പെട്ടത് എന്നതിനാൽ ഇവിടെ പ്രകൃതി അതിന്റെ തനതായ അവസ്ഥയിൽ സംരക്ഷിക്കപ്പെട്ടിരിക്കുന്നു. മധ്യേഷ്യയിലെ ടിയാൻഷാൻ പർവതനിരകളുടെ മധ്യവും ഉയർന്നതുമായ ഉയരങ്ങൾ ഉൾക്കൊള്ളുന്ന ടിയാൻ ഷാൻ മൊണ്ടെയ്ൻ സ്റ്റെപ്പി ആൻഡ് മെഡോസ് ഇക്കോറിജിയനിൽ (WWF #1019) ആണ് ഈ ദേശീയോദ്യാനം സ്ഥിതി ചെയ്യുന്നത്. പുൽമേടുകളേയും കാടുകളേയും താങ്ങിനിർത്താൻ ആവശ്യമായ മഴ ഈ പ്രദേശത്ത് ലഭിക്കുന്നു. കൂടാതെ, അതിന്റെ ഒറ്റപ്പെടൽ കാരണം, അപൂർവ സസ്യങ്ങളെയും മൃഗങ്ങളെയും ഇത് പോഷിപ്പിക്കുന്നു.
സസ്യ ജന്തുജാലങ്ങൾ
പാരിസ്ഥിതികമായി ശുദ്ധവും വന്യ സസ്യങ്ങളാൽ സമ്പന്നവുമായ ഈ പ്രദേശത്തെ സസ്യങ്ങളിൽ പലതും ഔഷധഗുണമുള്ളവയാണ്. ആപ്രിക്കോട്ട്, ഇലി ബാർബെറി, ഹത്തോൺ, ആൽബെർട്ട ഐറിസ് തുടങ്ങിയ അപൂർവ പ്രാദേശിക സസ്യങ്ങൾ ഇതിൽ ഉൾപ്പെടുന്നു. കോൾസെ തടാകങ്ങളുടെ മുഴുവൻ പ്രദേശത്തും, കനത്ത മഴയ്ക്ക് ശേഷം കോണിഫറസ് വനങ്ങളിൽ, വിവിധയിനം കൂണുകൾ പ്രത്യക്ഷപ്പെടുന്നു. ദേശീയോദ്യാനത്തിൽ 704 ഇനം സസ്യങ്ങൾ രേഖപ്പെടുത്തിയിട്ടുള്ള ശാസ്ത്രജ്ഞർ അതിൽ 12 എണ്ണത്തെ അപൂർവമായി തരംതിരിച്ചിട്ടുണ്ട്. ദേശീയോദ്യാനത്തിലെ മൃഗസമ്പത്തിൽ 50 ഇനം സസ്തനികൾ, 197 ഇനം പക്ഷികൾ, 2 ഇനം ഉരഗങ്ങൾ, 2 ഇനം ഉഭയജീവികൾ (പച്ച തവള, സുയീർത്തുംസിക്വ് തവള), 2 ഇനം മത്സ്യങ്ങൾ (റെയിൻബോ ട്രൗട്ട്, ടിബറ്റൻ ബെയർ കോക്ബാസ്) എന്നിവ രേഖപ്പെടുത്തിയിട്ടുണ്ട്. ടിയാൻ ഷെൻ തവിട്ടു കരടി (U. a. ഇസബെല്ലിനസ്), മധ്യേഷ്യൻ റിവർ കാംസാറ്റി, തുർക്കെസ്താൻ ലിങ്ക്സ്, ഹിമപ്പുലി, ടിയാൻ ഷാൻ അർഗാലി, സ്റ്റോൺ മാർട്ടെൻ എന്നിവയുൾപ്പെടെ കസാക്കിസ്ഥാനിൽ കാണപ്പെടുന്ന ആറ് സസ്തനികളെ അപൂർവമായി തരംതിരിച്ചിട്ടുണ്ട്.
ടൂറിസം
സമീപ ഗ്രാമമായ സാതിയിൽ അതിഥി മന്ദിരങ്ങളും ക്യാമ്പ് സൈറ്റുകളും  നിലനിൽക്കുന്നു. നിമ്ന്ന തടാകത്തിൽ നിന്ന് ആരംഭിച്ച് കോൾസെ തടാകങ്ങളിലൂടെ മുന്നോട്ട് പോയി സാരി-ബുലാക്ക് ചുരത്തിന് (3,278 മീറ്റർ) മുകളിലൂടെ പോകുന്ന 25 കിലോമീറ്റർ കാൽനടപ്പാതയുണ്ട്. ഈ റൂട്ട് മൂന്ന് ദിവസത്തെ കാൽനടയാത്രയിലൂടെയോ അല്ലെങ്കിൽ ഒരു ദിവസത്തെ കുതിര സവാരിയിലൂടെയോ വേണം തരണം ചെയ്യുവാൻ. ഈ പ്രദേശത്തെ ഒരു പ്രശസ്തമായ പർവത വിനോദസഞ്ചാര കേന്ദ്രമാണ് കോൾസെ തടാകങ്ങൾ. കോൾസെ തടാകങ്ങളിലേക്കുള്ള കാൽനട പാതകൾ തുടക്കക്കാർക്ക് താരതമ്യേന ആക്സസ് ചെയ്യാവുന്നതാണ്. പിക്നിക്കുകൾ, കുതിര സവാരി, മൗണ്ടൻ ബൈക്കിംഗ് എന്നിവ ഈ പ്രദേശത്തെ ജനപ്രിയ വിനോദ പ്രവർത്തനങ്ങളിൽ ഉൾപ്പെടുന്നു. ഏപ്രിൽ മുതൽ സെപ്തംബർ അവസാനം വരെയാണ് ഈ പ്രദേശത്ത് ക്യാമ്പിംഗ് അനുയോജ്യമായ സാധാരണ കാലയളവ്.
റീത്ത് ഏബ്രഹാം
ഇന്ത്യയുടെ ദേശീയ ചാമ്പ്യനായിരുന്ന ഒരു കായികതാരമാണ് റീത്ത് ഏബ്രഹാം ഇംഗ്ലീഷ്: Reeth Abraham. ലോങ്ങ്ജമ്പിൽ സൗത്ത് ഏഷ്യൻ ഗെയിംസ് ചാമ്പ്യനായിരുന്നിട്ടുണ്ട്. 100 മീറ്റർ ഹർഡിൽസിലും ഹെപ്റ്റാത്ലണിലും ദേശീയ ചാമ്പ്യനായിരുന്നു. 1983 ൽ രാജ്യോത്സവ് അവാർഡും 1997 ൽ അർജ്ജുന അവാർഡും നേടി. 15 വർഷം നീണ്ട കായിക ജീവിതത്തിനിടയിൽ 16 സ്വർണ്ണവും 11 വെള്ളിയും നേടിയിട്ടുണ്ട്. (1976–1992).
റീത്ത് തന്റെ കായിക ജീവിതത്തിന്റെ രണ്ടാം പാദത്തിലും സജീവമാണ്. 2003 ൽ പ്യൂറ്ട്ടോറിക്കോവിലെ കരോലിനയിൽ നടന്ന ലോക മാസ്റ്റേഴ്സ് ഇവന്റ്സിൽ സ്വർണ്ണം നേടി തിരിച്ചുവരവു നടത്തിൽ 2011 ൽ അമേരിക്കയിലെ സാക്രിമെന്റൊ, 2013 ൽ ബ്രസീലിലെ പോർട്ടോ അല്ലെഗ്രെ എന്നിവിടങ്ങളിൽ നടന്ന മാസ്റ്റേഴ്സ് മത്സരങ്ങളിലും റീത്ത് വിജയം വരിച്ചിട്ടുണ്ട്. ക്ലീൻ സ്പോർസ് ഇന്ത്യയുടെ സഹ നടത്തിപ്പുകാരിയാണവർ.
റഫറൻസുകൾ
വർഗ്ഗം:1960-കളിൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അർജ്ജുന പുരസ്കാരം ലഭിച്ചവർ
നയ്യെർ മസൂദ്
ഉറുദു കഥാകാരനാണ് നയ്യെർ മസൂദ്.
ജീവിതരേഖ
1936ൽ ജനിച്ചു. ലക്നൗ സർവകലാശാലയിലെ അധ്യാപകനായി വിരമിച്ചു.
പുറം കണ്ണികൾ
വർഗ്ഗം:1936-ൽ ജനിച്ചവർ വർഗ്ഗം:ഉർദു എഴുത്തുകാർ
ശ്രുതി സദോലിഖർ
ജയ്പൂർ-അത്രൗലി ഘരാന ശൈലി പിന്തുടർന്നിരുന്ന ഹിന്ദുസ്ഥാനി ഗായികയാണ് ശ്രുതി സദോലിഖർ (ജനനം: 1951). കേന്ദ്ര സംഗീത നാടക അക്കാദമി പുരസ്കാരം ലഭിച്ചിട്ടുണ്ട്.
ജനനം
1951ൽ ഒരു സംഗീത കുടുംബത്തിൽ ജനിച്ചു.
സംഗീതപഠനം
തന്റെ ബാല്യകാലത്തുതന്നെ അവർ സംഗീതം അഭ്യസിച്ചുതുടങ്ങി. തന്റെ അച്ഛൻ വമൺറാവു സദോലിഖരിൽ നിന്നും അല്ലാദിയ ഖാനിൽനിന്നും സംഗീതം അഭ്യസിച്ചു.
സംഗീതാവതരണം
ഇന്ത്യൻ സംഗീതത്തിന്റെ എല്ലാ രീതിയിലും (ഠുമ്രി, ടാപ്പ, നാട്യ സംഗീതം തുടങ്ങിയവ)അവർ പാടിയിട്ടുണ്ട്. ഹോമി ഭാഭ ഫെലോഷിപ്പ് ലഭിച്ചു. സ്പിക് മാക്കെ സംഘടിപ്പിച്ച സദസിലും അവർ സംഗീതം അവതരിപ്പിച്ചിട്ടുണ്ട്. നിരവധി സിനിമകളിലും പാടിയിട്ടുണ്ട്.
ജോലി
ലക്നൗ സംഗീത യൂണിവേഴ്സിറ്റിയിലെ വൈസ് ചാൻസിലറാണ്.
അവലംബം
വർഗ്ഗം:1951-ൽ ജനിച്ചവർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
ഫ്ലോറ
വലത്ത്‌|ചട്ടം| ഒരു ദ്വീപിലെ ഫ്ലോറയുടെ ലളിതമായ ഒരു ചിത്രീകരണം - എല്ലാ സസ്യജാലങ്ങളും ബോക്സുകളിലായി ഹൈലൈറ്റ് ചെയ്തുകാണിച്ചിരിക്കുന്നു. ഫ്ലോറ എന്നത് ഒരു പ്രത്യേക മേഖലയിലോ, കാലയളവിലോ, കാണപ്പെടുന്ന എല്ലാ സസ്യങ്ങളേയും ചേർത്ത് പറയുന്ന പേരാണ്. പ്രകൃത്യാകാണപ്പെടുന്ന തദ്ദേശീയ (നാടൻ) സസ്യങ്ങളാണ് പൊതുവേ ഇതിൽ ഉൾപ്പെടുന്നത്. ജന്തുക്കളുടെ കാര്യമെടുത്തുകഴിഞ്ഞാൽ ഇതിനു സമാനമായ പദമാണ് ഫോണ (Fauna). ഫ്ലോറ, ഫോണ, പൂപ്പലുകൾ ഉൾപ്പെടുന്ന മറ്റ് ജീവിവർഗങ്ങൾ എന്നിവയേയും ഒന്നിച്ച് ചേർത്ത് ബയോട്ട എന്നു പറയാം. ഗട്ട് ഫ്ലോറ, സ്കിൻ ഫ്ലോറ എന്ന രീതിയിൽ ചിലപ്പോൾ ബാക്ടീരിയകളേയും, പൂപ്പലുകളേയും ഫ്ലോറ ആയി കണക്കാറുണ്ട്.
പുറംകണ്ണികൾ
വർഗ്ഗം:സസ്യവർഗ്ഗീകരണം
എംബ്രിയോ ലോസ്
ഭ്രൂണത്തിന്റെ വളർച്ചയുടെ ഏതെങ്കിലും ഘട്ടത്തിൽ നശിച്ചുപോകുന്നതാണ് എംബ്രിയോ ലോസ് അഥവാ ഭ്രൂണനാശം. മനുഷ്യരിൽ ബീജസങ്കലനത്തിനു ശേഷമുള്ള രണ്ട് മുതൽ എട്ട് വരെയുള്ള ആഴ്ചകളിൽ എംബ്രിയോ ലോസ് സംഭവിക്കാൻ സാധ്യത കൂടുതലാണ്. എംബ്രിയോ ഡെത്ത് (ഭ്രൂണ മരണം, എംബ്രിയോ റിസോർപ്ഷൻ (ഭ്രൂണ ശിഥിലീകരണം) എന്നിങ്ങനെയും ഇത് അറിയപ്പെടുന്നു. എംബ്രിയോ ലോസ് സംഭവിക്കുന്നതോടെ ഗർഭാശയത്തിലെ അനുബന്ധകോശങ്ങളും സംവിധാനങ്ങളും വിഘടിതമാവുകയും നശിക്കുകയും ചെയ്യുന്നു. ഭ്രൂണങ്ങളിലെ 40 മുതൽ 60 ശതമാനം വരെയും ഈ വിധം നശിച്ചുപോകാറാണ് പതിവ്. എന്നാൽ ഭ്രൂണവളർച്ചയുടെ ഓർഗാനോജെനിസിസ് എന്ന ഘട്ടത്തിന് ശേഷം നടക്കുന്ന എംബ്രിയോ ലോസ് ഗർഭമലസലിന് സമാനമായ പ്രക്രിയക്ക് കാരണമാകും.
അതുപോലെ ഗർഭധാരണത്തെക്കുറിച്ച് ഒരു അവബോധവുമില്ലാതെയും എംബ്രിയോ ലോസ് പലപ്പോഴും സംഭവിക്കാറുണ്ട്.
ഫെർട്ടിലിറ്റി ക്ലിനിക്കുകൾ
ഫെർട്ടിലിറ്റി ക്ലിനിക്കുകൾക്കുള്ളിൽ, എംബ്രിയോ ലോസ് എന്നത് ഇംപ്ലാന്റ് ചെയ്ത ഭ്രൂണങ്ങളുമായി ബന്ധപ്പെട്ടിരിക്കുന്നു. ഫെർട്ടിലിറ്റി ക്ലിനിക്കുകളിൽ ഭ്രൂണങ്ങൾ ടാങ്കുകളിൽ സൂക്ഷിക്കുമ്പോൾ, സാങ്കേതിക തകരാറുകൾ എംബ്രിയോ ലോസ് സാധ്യത വർദ്ധിപ്പിക്കും.
എംബ്രിയോ ലോസും ധാർമ്മിക നിലയും
മനുഷ്യ ഭ്രൂണങ്ങളുടെ ധാർമ്മിക നിലയെക്കുറിച്ച് കാര്യമായ ചർച്ചകൾ നടന്നുവരുന്നുണ്ട്. ഈ സംവാദങ്ങൾ ഗർഭച്ഛിദ്രം, ഐവിഎഫ് തുടങ്ങിയവയുമായി ബന്ധപ്പെട്ടു പ്രധാനമാണ്. ഭ്രൂണങ്ങൾക്ക് ശിശുക്കൾക്കും കുട്ടികൾക്കും മുതിർന്നവർക്കും തുല്യമായ ധാർമ്മിക പദവിയുണ്ടെന്ന് ചിലർ വാദിക്കുന്നു. എന്നിരുന്നാലും, വിമർശകർ അവകാശപ്പെടുന്നത്, എംബ്രിയോ ലോസ് / ഗർഭം അലസൽ / സ്വാഭാവിക ഗർഭച്ഛിദ്രം എന്നിവയുടെ ആവൃത്തി കാരണം ഈ വീക്ഷണത്തിൽ ധാർമ്മിക തലത്തിൽ പൊരുത്തക്കേട് കാണിക്കുന്നു എന്നാണ്. ചിലർ പറയുന്നത് മനുഷ്യ ഭ്രൂണങ്ങളുടെ ഒരു സുപ്രധാന ജീവശാസ്ത്രപരമായ സവിശേഷത, അതായത് അവ ഉണ്ടെന്ന് ഡോക്ടർമാർ ഉൾപ്പെടെയുള്ളവർ അറിയുന്നതിന് മുമ്പ് തന്നെ മിക്ക മനുഷ്യ ഭ്രൂണങ്ങളും മരിക്കുന്നു എന്ന വസ്തുത, ഈ സംവാദത്തിൽ പരിഗണിക്കുന്നില്ല എന്നാണ്.
കൂടുതൽ വായനയ്ക്ക്
വർഗ്ഗം:പ്രസവം
പ്രഭാകർ പച്പുടെ
ചിത്രകാരനും ശിൽപ്പിയും നിരവധി ശ്രദ്ധേയമായ പ്രതിഷ്ഠാപന സൃഷ്ടികളുടെ രചയിതാവുമാണ് പ്രഭാകർ പച്പുടെ(ജനനം. 1986).
ജീവിതരേഖ
മഹാരാഷ്ട്രയിലെ വിദർഭ മേഖലയിലെ ചന്ദർപൂർ എന്ന ഗ്രാമത്തിൽ ജനിച്ചു. എം.എസ് സർവകലാശാലയിൽ നിന്ന് ശിൽപ്പ കലയിൽ എം.എഫ്.എ ബിരുദം നേടി. ഖനി തൊഴിലാളികളുടെയും കൃഷിക്കാരുടെയും ദുരിത ജീവിതമാണ് പച്പുടെ രചനകളുടെ കേന്ദ്ര പ്രമേയം.
കൊച്ചി മുസിരിസ് ബിനാലെ 2018
രാജസ്ഥാനിൽ 2017 ൽ നടന്ന കർഷക സമരമാണ് പ്രഭാകർ പച്പുടെയുടെ ചിത്രത്തിനാധാരം. പകുതി ശരീരം മണ്ണിൽ കുഴിച്ചിട്ട നിലയിലാണ് കർഷകർ സമരം ചെയ്തത്. പച്പുടെ വരച്ച ചിത്രത്തിൽ കർഷകർ ചാക്കിനുള്ളിൽ കയറിയ നിലയിലാണ്. എല്ലാവരുടെയും മുഖത്തെ ദൈന്യത വ്യക്തമായി തിരിച്ചറിയാം.
അവലംബം
വർഗ്ഗം:ശിൽപ്പികൾ വർഗ്ഗം:1986-ൽ മരിച്ചവർ വർഗ്ഗം:കൊച്ചി-മുസിരിസ് ബിനാലെ 2018
നിയമവിരുദ്ധമായ സ്റ്റാമ്പുകൾ
തപാൽ കാര്യനിർവ്വാഹകസംഘം, സ്റ്റാമ്പ് ശേഖരണക്കാർ, പൊതുജനങ്ങൾ എന്നിവരെ കബളിപ്പിക്കാൻ ഉപയോഗിക്കുന്ന നിലവിലുള്ള സ്വതന്ത്ര രാജ്യങ്ങളുടെയോ പ്രദേശങ്ങളുടെയോ പേരിൽ നൽകിയിട്ടുള്ള തപാൽ സ്റ്റാമ്പ് പോലുള്ള ലേബലുകളാണ് നിയമവിരുദ്ധ സ്റ്റാമ്പുകൾ. മിക്കപ്പോഴും, എന്നാൽ എല്ലായ്പ്പോഴും അല്ല, യൂണിവേഴ്സൽ പോസ്റ്റൽ യൂണിയനിലെ (യുപിയു) അംഗരാജ്യങ്ങൾ നിയമവിരുദ്ധമായ സ്റ്റാമ്പുകളെക്കുറിച്ച് മറ്റുള്ളവരെ ഉപദേശിക്കുന്ന ഒരു "ഇന്റർനാഷണൽ ബ്യൂറോ സർക്കുലർ" പുറപ്പെടുവിക്കാൻ യുപിയുവിനോട് ആവശ്യപ്പെടും. യുപിയു പ്രകാരം, വിപണി പ്രതിവർഷം കുറഞ്ഞത് 500 മില്യൺ ഡോളർ വരുമെന്നാണ് കണക്കാക്കുന്നത്.
നിയമവിരുദ്ധമായ സ്റ്റാമ്പുകളിൽ വിവിധ തരം സിൻഡ്രെല്ലാ സ്റ്റാമ്പുകളിൽ നിന്ന് വേർതിരിച്ചറിയണം. അവ നിയമവിരുദ്ധമായ സ്റ്റാമ്പുകൾക്ക് സമാനമായ ചില സ്വഭാവസവിശേഷതകളുണ്ടെങ്കിലും അവ നിലവിലുള്ള രാജ്യത്തിന്റെ പേരിൽ നൽകില്ല.
നിയമവിരുദ്ധമായ തപാൽ വിതരണങ്ങളുടെ പരിണതഫലങ്ങൾ
നിയമവിരുദ്ധമായ സ്റ്റാമ്പുകൾ വിവിധ കക്ഷികൾക്ക് പ്രതികൂല ഫലങ്ങൾ ഉണ്ടാക്കുമെന്ന് പറയപ്പെടുന്നു. തപാൽ അഡ്മിനിസ്ട്രേഷനുകൾക്ക് നിയമവിരുദ്ധമായ പ്രശ്നങ്ങളിലേക്ക് വരുമാനം നഷ്‌ടപ്പെടും. കൂടാതെ സ്റ്റാമ്പ് കളക്ടർമാർക്ക് പണമൂല്യമോ മൂല്യമോ ഇല്ലാത്ത നിയമവിരുദ്ധമായ സ്റ്റാമ്പുകൾ തെറ്റായി വാങ്ങുന്നതിലൂടെ പണം നഷ്‌ടപ്പെടാം. കൂടാതെ, അനുഭവപരിചയമില്ലാത്തവരോ ഫിലാറ്റലിസ്റ്റുകളോ അവരുടെ പ്രിയപ്പെട്ട ഹോബിക്കോ താൽപ്പര്യങ്ങൾക്കോ വേണ്ടി സ്‌മരണാർഹവിഷയങ്ങൾക്കായി നിയമവിരുദ്ധമായ സ്റ്റാമ്പുകൾ വാങ്ങുന്നതിലൂടെ കബളിപ്പിക്കപ്പെടുന്നു. കൂടാതെ, നിയമാനുസൃതമായ സ്റ്റാമ്പ് ഡീലർമാർക്ക് അവരുടെ വിപണി കണ്ടേക്കാം. അവരുടെ വ്യവസായത്തിന്റെ പ്രശസ്തി നിയമവിരുദ്ധ വിതരണങ്ങളുടെ വിപണി ഇല്ലാതാക്കുന്നു. കലാകാരന്മാർക്കും ഫോട്ടോഗ്രാഫർമാർക്കും നിയമവിരുദ്ധമായി അച്ചടിച്ച വിതരണങ്ങളിൽ ഉപയോഗിക്കുന്ന കലാസൃഷ്ടികളിൽ നിന്ന് റോയൽറ്റിയും ലഭിക്കുന്നില്ല.
ബാഹ്യ ലിങ്കുകൾ
വർഗ്ഗം:യൂണിവേഴ്സൽ പോസ്റ്റൽ യൂണിയൻ
ചക്കരക്കാട്ടു ദേവി ക്ഷേത്രം
എറണാകുളം ജില്ലയിൽ പെരുമ്പാവൂർ നിന്നും ഏകദേശം ഒരു കിലോമീറ്റർ അകലെ ആയി സ്ഥിതിചെയ്യുന്നു.ഭദ്രകാളി ആണ് പ്രതിഷ്ഠ്. ഭദ്രകാളി ശാന്തരൂപത്തിൽ ഉള്ള ഒരു ക്ഷേത്രം ആണ്. മീന മാസത്തിലെ ഭരണി നാളിൽ ആണ് തിരു ഉത്സവം.
വർഗ്ഗം:എറണാകുളം ജില്ലയിലെ ക്ഷേത്രങ്ങൾ
ഹന്ന ബാർവിനോക്ക്
ഒലെക്സാന്ദ്ര മിഖൈലോവ്ന ബിലോസെർസ്ക-കുലിഷ് (ഉക്രേനിയൻ: Олекса́ндра Михай́лівна Білозе́рська-Кулі́ш; 5 മെയ് 1828 - 6 ജൂലൈ 1911), ഹന്ന ബാർവിനോക്ക് എന്ന തൂലികാനാമത്തിൽ എഴുതിയിരുന്ന ഒരു ഉക്രേനിയൻ എഴുത്തുകാരിയും നാടോടിക്കഥാകാരിയുമായിരുന്നു. ഉക്രെയ്നിലെ ഏറ്റവും പ്രധാനപ്പെട്ട എഴുത്തുകാരിലൊരാളായി കണക്കാക്കപ്പെടുന്ന അവർ ആധുനിക ഉക്രേനിയൻ സാഹിത്യത്തിലെ ആദ്യ വനിതാ എഴുത്തുകാരിയും ഉക്രേനിയൻ സാഹിത്യത്തിലെ എത്‌നോഗ്രാഫിക് റിയലിസത്തിന്റെ തുടക്കക്കാരിയായുമായിരുന്നു.
ജീവിതരേഖ
റഷ്യൻ സാമ്രാജ്യത്തിലെ (ഇപ്പോൾ ഉക്രെയ്നിലെ ചെർണിഹിവ് ഒബ്ലാസ്റ്റിലെ ആധുനിക ബോർസ്നയുടെ ഭാഗം) ലെഫ്റ്റ് ബാങ്ക് ഉക്രെയ്നിൻ എന്നു വിളിക്കപ്പെട്ടിരുന്ന പ്രദേശത്തിൻറെ ഭരണപരമായ ഉപവിഭാഗമായ ചെർനിഗോവ് ഗവർണറേറ്റിലെ മോട്രോനിവ്ക ഗ്രാമത്തിൽ അലക്സാന്ദ്ര മിഖൈലോവ്ന ബിലോസെർസ്ക എന്ന പേരിൽ 1828 മെയ് 5 നാണ് ബാർവിനോക്ക് ജനിച്ചത്. അവളുടെ ചെറുപ്പകാലത്ത്, നഗരത്തിൽ ഇടയ്ക്കിടെയുണ്ടായ തീപിടുത്തങ്ങൾ ഒടുവിൽ അവരുടെ കുടുംബ വീട് കത്തിനശിക്കുന്നതിനിടയാക്കി. തീപിടിത്തത്തിനുശേഷം, കുടുംബം അടുത്തുള്ള മോട്രോനിവ്കയിലെ ഒരു കുഗ്രാമത്തിലേക്ക് താമസം മാറി.
ബാർവിനോക്കിന്റെ കുടുംബത്തിന് മോട്രോനിവ്കയിൽ ഭൂമി ഉണ്ടായിരുന്നു. അവളുടെ പിതാവ് പ്രാദേശികമായി മാർഷൽ ഓഫ് നോബിലിറ്റി സ്ഥാനം വഹിച്ചിരുന്ന മിഖായേൽ ബിലോസർസ്കി ആയിരുന്നു. സ്വതന്ത്രചിന്തകനെന്ന നിലയിൽ പ്രശസ്തനായിരുന്ന അദ്ദേഹത്തിന്, ആധുനിക ഉക്രേനിയൻ സാഹിത്യത്തിലും താൽപ്പര്യമുണ്ടായിരുന്നു. ഒരു കോസാക്ക് പട്ടാളക്കാരന്റെ മകളായിരുന്ന പരാസ്ക ഹ്രിഹോറിവ്ന കോസ്റ്റെനെറ്റ്സ്ക ആയിരുന്നു ബാർവിനോക്കിന്റെ മാതാവ്. അവളുടെ മാതാവിന്  പരമ്പരാഗത ഉക്രേനിയൻ ആചാരങ്ങളിലും ഗാനങ്ങളിലും  താൽപ്പര്യമുണ്ടായിരുന്നു.
എഡിത്ത് കവെൽ
എഡിത്ത് ലൂയിസ കവെൽ ഒരു ബ്രിട്ടീഷ് നേഴ്സ് ആയിരുന്നു. ഒന്നാം ലോകമഹായുദ്ധക്കാലത്ത് പക്ഷഭേദമില്ലാതെ രണ്ടുഭാഗത്തുമുള്ള മുറിവേറ്റ പടയാളികളുടെ ജീവൻ രക്ഷിക്കുവാൻ സഹായിക്കുകയുണ്ടായി. ഇതിൽ കേന്ദ്രീയശക്തികളെ എതിർക്കുന്ന വിഭാഗത്തിലെ 200 പടയാളികളും രക്ഷപെടുത്തിയവരുടെ കൂട്ടത്തിലുണ്ടായിരുന്നു. ഇക്കാരണത്താൽ രാജ്യദ്രോഹക്കുറ്റം ചുമത്തി എഡിത്ത് നെ അറസ്റ്റ് ചെയ്യപ്പെട്ടു. മിലിട്ടറി കോടതി അവൾക്ക് മരണശിക്ഷ വിധിച്ചു. അവളോട് ദയ കാണിക്കാൻ അന്താരാഷ്ട്രപരമായി സമ്മർദ്ദങ്ങൾ ഏറെ ഉണ്ടായിരുന്നിട്ടും ജർമ്മൻ ഫയറിങ് സ്ക്വാഡ് അവളെ വെടിവച്ചു കൊന്നു.
വധശിക്ഷ നടപ്പാക്കുന്നതിന്റെ തലേദിവസം രാത്രി അവൾ പറഞ്ഞു, "ദേശസ്നേഹം പോരാ. എനിക്ക് ആരോടും വെറുപ്പും വിദ്വേഷവും ഉണ്ടാകരുത്." ഈ വാക്കുകൾ പിന്നീട് ട്രാഫൽഗർ സ്ക്വയറിനടുത്തുള്ള അവരുടെ സ്മാരകത്തിൽ ആലേഖനം ചെയ്തു. അവരുടെ ശക്തമായ ആംഗ്ലിക്കൻ വിശ്വാസങ്ങൾ ജർമ്മൻ, സഖ്യകക്ഷികളായ സൈനികരെ ആവശ്യമുള്ള എല്ലാവരെയും സഹായിക്കാൻ അവരെ പ്രേരിപ്പിച്ചു. "ജീവൻ രക്ഷിക്കാൻ ഉള്ളപ്പോൾ എനിക്ക് നിർത്താൻ കഴിയില്ല." ചർച്ച് ഓഫ് ഇംഗ്ലണ്ട് അവരെ ഒക്ടോബർ 12 ന് വിശുദ്ധരുടെ കലണ്ടറിൽ അനുസ്മരിക്കുന്നു.
വധിക്കപ്പെടുമ്പോൾ 49 വയസ്സുള്ള കാവെൽ ബെൽജിയത്തിലെ ആധുനിക നഴ്സിങ്ങിന്റെ തുടക്കക്കാരി എന്ന നിലയിൽ ഇതിനകം ശ്രദ്ധേയയായിരുന്നു.
ആദ്യകാല ജീവിതവും കരിയറും
കാവെൽ 1865 ഡിസംബർ 4 ന് ജനിച്ചു. നോർവിച്ചിനടുത്തുള്ള സ്വാർഡ്‌സ്റ്റൺ ഗ്രാമത്തിൽ അവരുടെ പിതാവ് 45 വർഷം വികാരിയായിരുന്നു. റെവറന്റ് ഫ്രെഡറിക് കാവെലിന്റെയും (1824-1910) ഭാര്യ ലൂയിസ സോഫിയ വാർമിംഗിന്റെയും (1835-1918) നാലുമക്കളിൽ മൂത്തയാളായിരുന്നു അവർ. എഡിത്തിന്റെ സഹോദരങ്ങൾ ഫ്ലോറൻസ് മേരി (ജനനം. 1867), മേരി ലിലിയൻ (ജനനം. 1870), ജോൺ ഫ്രെഡറിക് സ്കോട്ട് (1872-1923) എന്നിവരായിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:1865-ൽ ജനിച്ചവർ വർഗ്ഗം:1915-ൽ മരിച്ചവർ
ജിൽ ക്രെയ്ഗി
ബ്രിട്ടനിലെ ആദ്യകാല വനിതാ ഡോക്യുമെന്ററി നിർമ്മാതാക്കളിൽ ഒരാളായിരുന്നു ജിൽ ക്രെയ്ഗി (ജനനം, നൊറീൻ ജീൻ ക്രെയ്ഗി; 7 മാർച്ച് 1911 - 13 ഡിസംബർ 1999) അവരുടെ ആദ്യകാല സിനിമകൾ സോഷ്യലിസ്റ്റ്, ഫെമിനിസ്റ്റ് രാഷ്ട്രീയം എന്നിവയിലൂടെ ശ്രദ്ധേയമാണ്. എന്നാൽ ലേബർ പാർട്ടി രാഷ്ട്രീയക്കാരനായ മൈക്കൽ ഫുട്ടുമായി (1913-2010) വിവാഹം കഴിച്ചതിലൂടെ ചലച്ചിത്ര നിർമ്മാതാവെന്ന നിലയിലുള്ള അവരുടെ കരിയർ ഒരു പരിധിവരെ മറികടന്നു. 1946 ൽ പുറത്തിറങ്ങിയ ദി വേ വി ലൈവ് എന്ന സിനിമയുടെ നിർമ്മാണ വേളയിലാണ് അവർ കണ്ടുമുട്ടിയത്. അവർ ബ്രിട്ടീഷ് ഡോക്യുമെന്ററി ഫിലിം മേക്കറും തിരക്കഥാകൃത്തും ഫെമിനിസ്റ്റുമായിരുന്നു.
ജീവിതരേഖ
ലണ്ടനിലെ ഫുൾഹാമിൽ ഒരു റഷ്യൻ അമ്മയ്ക്കും സ്കോട്ടിഷ് പിതാവിനും ജനിച്ച നൊറീൻ ജീൻ ക്രെയ്ഗി ഒരു അഭിനേത്രിയായി സിനിമയിൽ ഔദ്യോഗിക ജീവിതം ആരംഭിച്ചു.
കരിയർ
1940-കളുടെ തുടക്കത്തിൽ സിൽവിയ പാൻഖർസ്റ്റിന്റെ ദി സഫ്രഗെറ്റ് മൂവ്‌മെന്റ് വായിച്ചതിൽ നിന്നാണ് ക്രെയ്‌ഗിയുടെ ഫെമിനിസ്റ്റ് വിഷയങ്ങളിൽ ഇടപെടുന്നത്. ഇതിനുശേഷം, എമ്മെലിൻ പാൻഖർസ്റ്റിന്റെ പ്രതിമയിൽ പുഷ്പങ്ങൾ അർപ്പിക്കാൻ മുൻ വോട്ടർമാരുടെ ഒരു സമ്മേളനത്തിൽ അവർ പങ്കെടുത്തു. സമ്മതിദായകരുടെ കഥയിൽ അവൾ ഞെട്ടിപ്പോയി. അവരെ അഭിമുഖം ചെയ്യാനും പ്രസ്ഥാനത്തിന്റെ ഒരു ഡോക്യുമെന്ററിക്ക് അടിത്തറയിടാനും തുടങ്ങി. പ്രചാരണത്തിനു ശേഷമുള്ള വോട്ടവകാശ പ്രസ്ഥാനത്തിന്റെ സങ്കീർണ്ണമായ ആഭ്യന്തര രാഷ്ട്രീയം കാരണം ഇത് ഒരിക്കലും യാഥാർത്ഥ്യമായില്ല. ഈ കത്തിടപാടുകളിൽ ഭൂരിഭാഗവും അവളുടെ ആർക്കൈവുകളിൽ കാണാം. പിന്നീടുള്ള വർഷങ്ങളിൽ, ജോൺ സ്റ്റുവർട്ട് മിൽ മുതലുള്ള ലഘുലേഖകൾക്കൊപ്പം ബ്രിട്ടനിൽ ഫെമിനിസ്റ്റ് സാഹിത്യത്തിന്റെ ഒരു വലിയ ശേഖരം കൈവശം വച്ചുകൊണ്ട് ക്രെയ്ഗി വോട്ടവകാശ പ്രസ്ഥാനത്തിന്റെ അധികാരിയായി. 1979-ൽ, 1914-ൽ ആദ്യമായി പ്രസിദ്ധീകരിച്ച എമ്മെലിൻ പാൻഖർസ്റ്റിന്റെ മൈ ഓൺ സ്റ്റോറിയുടെ പുനഃപ്രസിദ്ധീകരണത്തിന് അവൾ ഒരു ആമുഖം എഴുതി.
അവളുടെ തുടർന്നുള്ള സിനിമകൾ അവളുടെ സോഷ്യലിസ്റ്റ്, ഫെമിനിസ്റ്റ് ചായ്‌വുകൾ ചിത്രീകരിക്കുകയും കുട്ടികളുടെ അഭയാർത്ഥികൾ, ഖനിത്തൊഴിലാളികൾക്കുള്ള തൊഴിൽ സാഹചര്യങ്ങൾ, ലിംഗസമത്വം തുടങ്ങിയ ഇടതുപക്ഷ വിഷയങ്ങൾ കൈകാര്യം ചെയ്യുകയും ചെയ്തു. അഞ്ച് സിനിമകൾ സംവിധാനം ചെയ്യുകയും രണ്ടെണ്ണം എഴുതുകയും ചെയ്ത ശേഷം, ക്രെയ്ഗി ഏകദേശം നാൽപ്പത് വർഷത്തോളം സിനിമാ ബിസിനസിൽ നിന്ന് വിരമിച്ചു, ബിബിസി ടെലിവിഷനുവേണ്ടി ഒരൊറ്റ സിനിമ നിർമ്മിക്കുന്നതിനായി മടങ്ങിവന്നു.
1953 ഡിസംബറിൽ പ്രദർശിപ്പിച്ച നോർമൻ വിസ്ഡത്തിന്റെ ചലച്ചിത്ര അരങ്ങേറ്റമായ ട്രബിൾ ഇൻ സ്റ്റോറിന്റെ തിരക്കഥാകൃത്തുക്കളിൽ ഒരാളായിരുന്നു ക്രെയ്‌ഗി. ഈ ചിത്രം കളിച്ച 67 ലണ്ടൻ സിനിമാശാലകളിൽ 51 എണ്ണത്തിലും ബോക്‌സ് ഓഫീസ് റെക്കോർഡുകൾ തകർത്തു. തിരക്കഥയുടെ ആദ്യ ഡ്രാഫ്റ്റ് എഴുതിയതിന് ശേഷം, വിസ്ഡത്തിന്റെ പങ്കാളിത്തത്തെക്കുറിച്ച് അറിഞ്ഞതിന് ശേഷം ക്രെഡിറ്റിൽ നിന്ന് തന്റെ പേര് നീക്കം ചെയ്യാൻ ക്രെയ്ഗി ആവശ്യപ്പെട്ടതായി റിപ്പോർട്ടുണ്ട്.
പൂചി ശ്രീനിവാസ അയ്യങ്കാർ
കർണാടകസംഗീത ഗായകനും സംഗീതരചയിതാവുമായിരുന്നു രാമനാഥപുരം ശ്രീനിവാസ അയ്യങ്കാർ എന്നറിയപ്പെടുന്ന പൂചി ശ്രീനിവാസ അയ്യങ്കാർ (1860 - 1919). 1860 ഓഗസ്റ്റ് 16 ന് തമിഴ്‌നാട്ടിലെ രാമനാഥപുരത്താണ് അദ്ദേഹം ജനിച്ചത്. പട്ടണം സുബ്രഹ്മണ്യ അയ്യരുടെ കീഴിൽ അദ്ദേഹം സംഗീതം അഭ്യസിച്ചു. ത്യാഗരാജസ്വാമികളുടെ ശിഷ്യപരമ്പരയിൽപ്പെട്ട ശ്രീനിവാസ അയ്യങ്കാർക്ക് അരിയകുടി രാമാനുജ അയ്യങ്കാർ ഉൾപ്പെടെ ധാരാളം ശിഷ്യന്മാരുണ്ടായിരുന്നു. നൂറിലധികം കൃതികൾ രചിച്ച ശ്രീനിവാസ അയ്യങ്കാർ തന്റെ രചനകളിൽ ശ്രീനിവാസ എന്ന മുദ്ര ഉപയോഗിച്ചു. 1919 ജൂലൈ 20 ന് അദ്ദേഹം അന്തരിച്ചു.
ശ്രീനിവാസ അയ്യങ്കാരുടെ പേരിനൊപ്പമുള്ള "പൂചി" എന്ന വാക്കിനെക്കുറിച്ച് പല അനുമാനങ്ങളുമുണ്ട്. "പൂചി" എന്നതിന്റെ അർത്ഥം 'പ്രാണികൾ' എന്നാണ്. അദ്ദേഹത്തിന്റെ രാഗ വിപുലീകരണം ഒരു വണ്ടിന്റെ ഹമ്മിംഗിനോട് സാമ്യമുള്ളതാണെന്നാണ് ഒരു വാദം. അല്ലെങ്കിൽ അദ്ദേഹം ശരീരത്തിൽ ചന്ദനലേപനം പ്രയോഗിക്കാറുണ്ടെന്നും 'പൂച്ചു' എന്ന തമിഴ് പദം 'പൂചി' ആയി മാറിയെന്നും മറ്റൊരു വാദം. തേനീച്ചയെപ്പോലുള്ള അശ്രാന്തമായ പ്രവർത്തനത്തിനാണ് 'പൂചി' എന്നറിയപ്പെട്ടിരുന്നതെന്ന് മറ്റാരനുമാനമുണ്ട്. എന്നാൽ യഥാർത്ഥ കാരണം അവ്യക്തമാണ്.
അവലംബം
വർഗ്ഗം:1919-ൽ മരിച്ചവർ വർഗ്ഗം:1860-ൽ ജനിച്ചവർ വർഗ്ഗം:കർണ്ണാടകസംഗീതജ്ഞർ
ചീഫ് ഓഫ് ആർമി സ്റ്റാഫ് (ഇന്ത്യ)
ഇന്ത്യൻ കരസേനയിലെ ഏറ്റവും ഉയർന്ന റാങ്ക് ഓഫീസറാണ് ചീഫ് ഓഫ് ആർമി സ്റ്റാഫ്. സാധാരണയായി ജനറൽ റാങ്കിൽ പെട്ട 4-നക്ഷത്ര ഓഫീസറാണ് ഈ പദവിയിലിരിക്കുന്നത്. ചുരുക്കരൂപത്തിൽ COAS എന്നാണ് ഈ പദവി ഇന്ത്യയിലെ സേനാതല സന്ദേശ‌വിനിമയ ശൃംഖലകളിലുപയോഗിക്കുന്നത്. 2012 മേയ് 31-ന് അധികാരമേറ്റെടുത്ത ജനറൽ ബിക്രം സിങാണ് നിലവിലെ COAS.
അവലംബം
വർഗ്ഗം:ഇന്ത്യൻ കരസേന
ജി. ഗോപിനാഥൻ പിള്ള
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''ജി. ഗോപിനാഥൻ പിള്ള''' (ജീവിതകാലം: 21 ഒക്ടോബർ 1921 - 23 നവംബർ 2002). മാവേലിക്കര നിയമസഭാമണ്ഡലത്തിൽ നിന്നും എസ്.എസ്.പി. സ്ഥാനാർഥിയായി വിജയിച്ച് മൂന്നാം കേരളനിയമസഭയിലും ഐ.എസ്.പി. സ്ഥാനാർഥിയായി വിജയിച്ച് നാലാം കേരളനിയമസഭയിലും അംഗമായി.
കുടുംബം
1921 ഒക്ടോബർ 21ന് ഗോപാലക്കുറുപ്പിന്റേയും ജാനകിയമ്മയുടേയും ആറുമക്കളിൽ ഒരാളായി ജനിച്ചു. കെ. ശാരദാമ്മയാണ് ഭാര്യ ഇവർക്ക് രണ്ട് ആൺമക്കളാണുണ്ടായിരുന്നത്. മാവേലിക്കര ബാറിലെ അഭിഭാഷകാനായ ഇദ്ദേഹം 1951-ൽ ഇന്ത്യൻ സോഷ്യലിസ്റ്റ് പാർട്ടിയിൽ അംഗത്വമെടുത്താണ് സജീവ രാഷ്ട്രീയത്തിലേക്ക് കടന്നു വരുന്നത്.
രാഷ്ട്രീയ ജീവിതം
ഇന്ത്യൻ സോഷ്യലിസ്റ്റ് പാർട്ടിയിൽ പ്രവേശിച്ചതു മുതൽ പാർട്ടിയുടെ ഭാരവാഹിയായി നിരവധി പദവികൾ വഹിച്ചിരുന്നു. 1947 മുതൽ 1953 വരെ മാവേലിക്കര മുനിസിപ്പൽ കൗൺസിലറായിരുന്നു. ആലപ്പുഴ ജില്ലാ സഹകരണ ബാങ്ക് ഡായറക്ടർ, കേരള സർവ്വകലാശാല സെനറ്റംഗം എന്നി പദവികളും ഇദ്ദേഹം വഹിച്ചിരുന്നു. 1965-ലെ തിരഞ്ഞെടുപ്പിൽ എസ്.എസ്.പി. പ്രതിനിധിയായി മാവേലിക്കരയിൽ നിന്ന് മത്സരിച്ചെങ്കിലും കെ.കെ. ചെല്ലപ്പൻ പിള്ളയോട് പരാജയപ്പെട്ടു. പിന്നീട് 1967-ൽ ഇദ്ദേഹം ചെല്ലപ്പൻ പിള്ളയെ പരാജയപ്പെടുത്തി മൂന്നാം കേരള നിയമസഭയിൽ അംഗമായി. 1970ലെ തിരഞ്ഞെടുപ്പിൽ ഐ.എസ്.പി. സ്ഥാനാർഥിയായി വിജയിച്ചാണ് നാലാം കേരള നിയമസഭയിൽ അംഗമായത്. നാലാം നിയമസഭയിലെ ഐ.എസ്.പി. പാർട്ടിയുടെ നിയമസഭാകക്ഷി നേതാവായിരുന്നു. നായർ സർവീസ് സൊസൈറ്റി, ദക്ഷിണ ഭാരത ഹിന്ദി പ്രചാരസഭ എന്നിവയുടെ സജീവ പ്രവർത്തകനായിരുന്ന ഇദ്ദേഹം അവസാന കാലത്ത് സമാജ്‌വാദി പർട്ടിയുടെ കേരളഘടകം സംസ്ഥാന പ്രസിഡന്റായിരുന്നു.
അവലംബം
വർഗ്ഗം:1921-ൽ ജനിച്ചവർ വർഗ്ഗം:ഒക്ടോബർ 21-ന് ജനിച്ചവർ വർഗ്ഗം:2002-ൽ മരിച്ചവർ വർഗ്ഗം:നവംബർ 23-ന് മരിച്ചവർ വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:നാലാം കേരള നിയമസഭാംഗങ്ങൾ
മാഗ്നറ്റോമീറ്റർ
ഫെറോമാഗ്നെറ്റ് പോലെയുള്ള കാന്തികവസ്തുവിന്റെ കാന്തികപ്രേരണവും ശക്തിയും അളക്കുക, ചില സന്ദർഭങ്ങളിൽ സ്പേസിലെ ഒരു ബിന്ദുവിലെ കാന്തികമണ്ഡലത്തിന്റെ ദിശ അളക്കുക എന്നീ രണ്ട് പൊതുവായ ആവശ്യങ്ങൾക്ക് വേണ്ടി ഉപയോഗിക്കുന്ന അളക്കൽ യന്ത്രങ്ങളാണ് മാഗ്നറ്റോമീറ്ററുകൾ.
ആദ്യത്തെ മാഗ്നറ്റോമീറ്റർ കണ്ടുപിടിച്ചത് 1833ൽ കാൾ ഫ്രെഡറിക്ക് ഗോസ് ആണ്. പത്തൊൻപതാം നൂറ്റാണ്ടിലെ അറിയപ്പെടുന്ന വികസനങ്ങളിൽ ഇപ്പോഴും ഇപ്പോഴും വ്യാപകമായി ഉപയോഗിക്കുന്ന ഹാൾ എഫക്റ്റും ഉൾപ്പെടുന്നു.
മാഗ്നറ്റോമീറ്ററുകൾ വ്യാപകമായി ഉപയോഗിക്കുന്നത് ഭൂമിയുടെ കാന്തിക മണ്ഡലം അളക്കാനും ഭൗമഭൗതികസർവ്വേകളിൽ ഭൂമിയുടെ കാന്തികമണ്ഡലത്തിൽ ഉണ്ടാകുന്ന വിവിധതരം വ്യതിയാനങ്ങൾ തിരിച്ചറിയാനുമാണ്. അന്തർവാഹിനികളെ തിരിച്ചറിയാനായി ഇവയെ സൈന്യത്തിൽ ഉപയോഗിക്കുന്നുണ്ട്. തൽഫലമായി അമേരിക്ക, കാനഡ, ആസ്ട്രേലിയ എന്നീ രാജ്യങ്ങൾ ഏറ്റവും സൂക്ഷ്മസംവേദനക്ഷമതയുള്ള മാഗ്നറ്റോമീറ്ററുകൾ സൈനിക സാങ്കേതികവിദ്യയെന്ന നിലയിൽ അവയുടെ വിതരണം നിയന്ത്രിക്കുന്നുണ്ട്.
മാഗ്നറ്റോമീറ്ററുകളെ മെറ്റൽഡിറ്റക്റ്ററുകളായി ഉപയോഗിക്കാറുണ്ട്. കാന്തികലോഹങ്ങളെ മാത്രം തിരിച്ചറിയാൻ കഴിയുന്ന അവയ്ക്ക് മെറ്റൽഡിറ്റക്റ്ററിൽ നിന്നും വ്യത്യസ്തമായി ആഴത്തിലുള്ള ലോഹങ്ങളെ തിരിച്ചറിയാൻ കഴിയും. മെറ്റൽ ഡിറ്റക്റ്ററിൻ 2 മീറ്ററിനേക്കാൾ മാത്രമാണ് പരിധിയെങ്കിൽ മാഗ്നറ്റോമീറ്ററുകൾക്ക് വലിയ വസ്തുക്കൾ, വാഹനങ്ങൾ എന്നിവയെ തിരിച്ചറിയാനുള്ള കഴിവുണ്ട്.
ഈ അടുത്ത വർഷങ്ങളിൽ കുറഞ്ഞചിലവിൽ ഇന്റഗ്രേറ്റഡ് സർക്യൂട്ടുകളിൽ ഉപയോഗിക്കാൻ കഴിയുന്നതിനാൽ അവയെ ചെറുതാക്കിക്കൊണ്ടു വരുന്നുണ്ട്. മൊബൈൽ ഫോണുകൾ, ടാബ്ലെറ്റ് കമ്പ്യൂട്ടറുകൾ എന്നിവയിൽ കോമ്പസ്സുകളായി ഇവയുടെ ഉപയോഗിക്കുന്നത് കുടിയിട്ടുണ്ട്.
കൂടുതൽ വായനയ്ക്ക്
വർഗ്ഗം:കാന്തികോപകരണങ്ങൾ വർഗ്ഗം:അളവുപകരണങ്ങൾ വർഗ്ഗം:സെൻസറുകൾ വർഗ്ഗം:വീഡിയോ ദൃശ്യങ്ങളുള്ള താളുകൾ
ബ്രൂസ് മോൾ
ഗർഭാവസ്ഥയിൽ ഗർഭാശയത്തിലെ മാതൃ രക്തത്തിൽ നിന്ന് രൂപം കൊള്ളുന്ന ഒരു വലിയ, സബ്കോറിയോണിക്, ട്യൂബറസ് ഹെമറ്റോമയാണ് ബ്രൂസ് മോൾ. 1892-ൽ കാൾ ബ്രൂസ് ആണ് ഇത് ആദ്യമായി വിവരിച്ചത്.
കാരണവും രോഗകാരിയും
1200 പ്ലാസന്റകളിൽ 1 എന്ന തോതിൽ കാണപ്പെടുന്ന ഇത് ഒരു അപൂർവ രോഗമാണ്. ഹൃദയസംബന്ധമായ പ്രശ്‌നങ്ങൾ, രക്തചംക്രമണ തകരാറുകൾ, മോണോസോമി, രക്താതിമർദ്ദം, പ്രമേഹം എന്നിവയുള്ള സ്ത്രീകൾ ബ്രൂസ് മോളിന് സാധ്യതയുള്ളവരാണ്. മോൾ ഒരു സബ്-കോറിയോണിക് ഹെമറ്റോമയായി രൂപം കൊള്ളുന്നു, ഇത് ഇന്റർവില്ലസ് രക്തത്തിൽ നിന്ന് രൂപം കൊള്ളുന്നു, ഇത് ഗർഭാവസ്ഥയുടെ പ്രായം കൂടുന്നതിനനുസരിച്ച് ഫൈബ്രിൻ എന്ന കട്ടപിടിക്കുന്ന പദാർത്ഥത്തിന്റെ പുരോഗമനപരമായ ശേഖരണത്തിന് കാരണമാകുന്നു. സതേൺ ബ്ലോട്ട് ടെസ്റ്റിൽ നിന്നുള്ള തെളിവുകൾ, കട്ടപിടിച്ച വസ്തുക്കളുടെ 85 ശതമാനവും അമ്മയുടെ രക്തമാണെന്ന് വെളിപ്പെടുത്തുന്നു. ബ്രൂസ് മോളിനെ മസിലേറ്റഡ് സ്റ്റിൽബർത്ത് ഭ്രൂണങ്ങളുടെ മറവിൽ കണ്ടെത്തിയതായി റിപ്പോർട്ട് ചെയ്യപ്പെടുന്നു, ഇത് വൻതോതിലുള്ള സബ്കോറിയോണിക് ഹെമറ്റോമയാണ് അവയുടെ മരണത്തിന് കാരണമെന്ന് സൂചിപ്പിക്കുന്നു. ഒരു ഭീമാകാരമായ ബ്രൂസ് മോൾ സ്പൈറൽ ധമനികളിലെ രക്തയോട്ടം തടസ്സപ്പെടുത്തുകയും ഭ്രൂണത്തിന്റെ വളർച്ചയെ തടസ്സപ്പെടുത്തുകയും ചെയ്യും.
രോഗനിർണയം
വൈദ്യശാസ്ത്രപരമായി, ബ്രൂസ് മോളിൽ രോഗലക്ഷണങ്ങളുണ്ടാകാം, അല്ലെങ്കിൽ ഗർഭപിണ്ഡത്തിലേക്കുള്ള രക്തയോട്ടം കുറയുന്നതിന്റെ ലക്ഷണങ്ങളായ വളർച്ചാ പരിമിതി, ഗർഭപിണ്ഡത്തിന്റെ ബുദ്ധിമുട്ട് എന്നിവ ഉണ്ടാകാം. പ്രസവശേഷം, തത്സമയ ജനനത്തിനോ സ്വാഭാവിക ഗർഭഛിദ്രത്തിനോ ശേഷമുള്ള മറുപിള്ള പരിശോധനയിൽ ബ്രൂസ് മോൾ കണ്ടെത്താം. ബ്രൂസ് മോൾ അൾട്രാസൗണ്ട് വഴി രോഗനിർണയം നടത്തുന്നു, അവിടെ കോറിയോണിന് താഴെ കട്ടിയുള്ള മൾട്ടിലോബുലേറ്റഡ് ഹെമറ്റോമ കാണാം. ഇടയ്‌ക്കിടെ, സബ്‌കോറിയൽ ത്രോംബോഹെമറ്റോമ ഇൻട്രാപ്ലസന്റൽ ആയി മാറിയേക്കാം, ഇത് രോഗനിർണയം ബുദ്ധിമുട്ടാക്കുന്നു. അതിൽ അടങ്ങിയിരിക്കുന്ന ശുദ്ധരക്തത്തിന്റെ അളവ് അനുസരിച്ച് മോൾ എക്കോജെനിക് അല്ലെങ്കിൽ ഹൈപ്പോകോയിക് ആയിരിക്കാം. ബ്രൂസ് മോളിനെ വെസിക്യുലാർ മോളിൽ നിന്ന് വേർതിരിച്ചറിയാൻ അൾട്രാസൗണ്ട് പരിശോധന ഉപയോഗിക്കാം.
പ്രവചനം
രക്തചംക്രമണത്തിന്റെ അളവ് ഗണ്യമായി കുറഞ്ഞാൽ ഭ്രൂണ മരണം സംഭവിക്കുന്നു. രോഗനിർണയം നിർണ്ണയിക്കുന്ന നിർണായക ഘടകം ഹെമറ്റോമയുടെ സ്ഥലമാണ്, വോളിയമല്ല. ഗർഭാവസ്ഥയിൽ കണ്ടെത്തിയാൽ, ഹെമറ്റോമയുടെ വലുപ്പവും ഗർഭപിണ്ഡത്തിന്റെ ക്ഷേമവും നിരീക്ഷിക്കുന്നതിന് സീരിയൽ യുഎസ്ജി കൂടാതെ/അല്ലെങ്കിൽ ഡോപ്ലർ സ്കാനുകൾ ഉപയോഗിക്കുന്നു.
അവലംബം
വർഗ്ഗം:ഒബ്സ്റ്റട്രിക്ക്സ്
സുധാ മൂർത്തി
ഇന്ത്യയില ഒരു എഴുത്തുകാരിയും സാമൂഹ്യപ്രവർത്തകയുമാണ് സുധാ കുൽക്കർണ്ണി മൂർത്തി. കന്നഡ, ഇംഗ്ലീഷ് തുടങ്ങിയ ഭാഷകളിൽ ആണ് അവർ കൃതി എഴുതുന്നത്. ആരോഗ്യ പരിപാലനം, സാമൂഹിക പുനരധിവാസം, ഗ്രാമങ്ങളുടെ ഉന്നതി, വിദ്യാഭ്യാസം, കല, സംസ്കാരം എന്നീ മേഖലകളിലെ പ്രവർത്തനം ലക്ഷ്യമിട്ട് 1996 ൽ കർണ്ണാടകയിൽ ഇൻഫോസിസ് ഫൗണ്ടേഷനും അദ്ദേഹത്തിന്റെ നേതൃത്വത്തിൽ സ്ഥാപിക്കപ്പെട്ടു. ഇൻഫോസിസ് ഫൗണ്ടേഷനിലൂടെയുള്ള സാമൂഹ്യപ്രവർത്തനങ്ങൾ വഴിയാണ് ഇദ്ദേഹം അറിയപ്പെട്ടു തുടങ്ങിയത്.
ജീവിത രേഖ
1950 ആഗസ്റ്റ്‌ 19ന്  കർണാടകയിലെ ഷി ഗോൺ  എന്ന സ്ഥലത്താണ്  സുധ ജനിച്ചത്. സുധ തന്റെ ബി.ഇ  എന്ജിനീറി ങ്  ബി.വി .ബി  കോളേജിൽ നിന്നാണ്  പൂർത്തിയാക്കിയത്. അവിടെ ഒന്നാമതെത്തുകയും മുഖ്യ മന്ത്രിയില്നിന്നു ഏറ്റുവാങ്ങു കയും ചെയ്യ്തു. ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ നിന്ന്  എം .ഇ. എടുത്തു. ഒരു കമ്പ്യൂട്ടർ എഞ്ചിനിയറായാണ് ഔദ്യോഗിക ജീവിതം ആരംഭിച്ചത്. ടാറ്റാ എഞ്ചിനീയറിംഗ് ആൻഡ് ലോക്കോമോട്ടീവ് കമ്പനിയിൽ (ടെൽകോ) കമ്പ്യൂട്ടർ എഞ്ചിനിയറായ ആദ്യ വനിതകൂടിയാണ് സുധാ മൂർത്തി. സുധ തന്റെ ജീവിത പങ്കാളിയായ എൻ. ആർ. നാരായണ മൂർത്തിയെ പൂനെയിലെ ടെല്കൊ -യിൽ നിന്നാണ് കണ്ടുമുട്ടിയത്‌.അക്ഷതയും രോഹനും അണ്  അവരുടെ രണ്ടു കുട്ടികൾ.സുധയുടെ മകൾ അക്ഷത, സ്റ്റൻന്ഫോർഡ്   യുനിവേഴ്സിറ്റിയിൽ പഠിക്കുമ്പോൾ ബ്രിട്ടീഷ്‌ പൗരനായ ഇന്ത്യക്ക്കാരൻ ഋഷി സനകിനെയാണ്  വിവാഹം ചെയ്തത്. അവരിപ്പോൾ യു.കെ. യിൽ ചാരിറ്റി സെന്റർ നടത്തുന്നു.
കർമ്മരേഖ
തുടർന്ന് ഇന്ത്യയിലെ  പലയിടങ്ങളിലും ജോലി നോക്കി.പിന്നീട്  സാമൂഹ്യപ്രവർത്തനതത്തിലേക്കും എഴുത്തിലേക്കും  സ്ത്രീശാ ക്തീകരണ ത്തിലേക്കും പ്രവേശിച്ചു. 1996 ൽ ഇന്ഫോസിസ് ഫൌണ്ടേഷൻ തുടങ്ങുകയും ബംഗളൂരു യൂനിവേഴ്സിറ്റിയിലെ പി.ജി. സെന്ററിൽ വിസിറ്റിംഗ് പ്രോഫെസ്സറായി  ജോലി നോക്കി. ക്രൈസ്റ്റ് കോളേജിലും സുധ പഠിപ്പിച്ചു. ഇന്ഫോസിസ് ഫൌണ്ടേഷന്റെ ചെയർപെഴ്സൺ, ഗേററ്സ്  ഫൌണ്ടേഷൻ അംഗം തുടങ്ങിയ പദവികൾ വഹിച്ചു. രണ്ട് സിനിമകളിൽ അഭിനയിച്ചു.
അവരുടെ ബാല്യകാല ജീവിതവും അനുഭവങ്ങളും സുധയുടെ ആദ്യ കൃതിയായ 'ഹൗ ഐ ടോട്ട് മൈ ഗ്രാൻഡ് മതർ ടു റീഡ് ആൻഡ്‌  റൈറ്റ്" ' എന്ന കൃതിക്ക്  സഹായകമായി.  2 യാത്രാവിവരണങ്ങൾ, 6 നോവലുകൾ,3 വിദ്യാഭ്യാസ സംഭന്ധമായ പുസ്തകങ്ങൾ തുങ്ങിയവ രചിച്ചു.നിരവധി പുരസ്കാരങ്ങൾക്ക്  അർഹയാവുകയും  ചെയ്തു.
സുധയുടെ സാമൂഹ്യ ജീവിതം വിദ്യാഭ്യാസം,ആരോഗ്യം,സ്ത്രീ ശാക്തീകരണം,പോതുശുചിത്വം,ദാരിദ്ര്യം ഇല്ലതാക്കൽ എന്നീ നിലകളിലൂടെ കടന്നുപോകുന്നുണ്ട്‌. ഇതുവരെ സുധ 50000 -ൽ പരം ലൈബ്രറികൾ സ്ഥാപിച്ചു. ഗ്രാമങ്ങളിൽ 10000 ത്തിൽപരം ശോചനാലയങ്ങൾ പണിയുകയും ബംഗളൂരു നഗരത്തിൽ 100-ൽ പരം ശോചനാലയങ്ങൾ നിർമ്മിക്കുകയും ചെയ്തു. പ്രളയ ബാധിത പ്രദേശങ്ങളിൽ 2300 വീടുകൾ നിർമ്മിച്ചു.തമിഴ്നാട്ടിലും ആന്തമാൻ ദ്വീപുകളിലും വന്ന പ്രകൃതിക്ഷോഭങ്ങൾ തകർത്ത പ്രദേശങ്ങളെ സുധ സഹായിച്ചു.
അവലംബം
<References/>
വർഗ്ഗം:ഇന്ത്യൻ എഴുത്തുകാർ വർഗ്ഗം:ഇന്ത്യയിലെ സാമൂഹ്യപ്രവർത്തകർ വർഗ്ഗം:പ്രമുഖവ്യക്തികളുടെ ജീവിതപങ്കാളികൾ വർഗ്ഗം:1950-ൽ ജനിച്ചവർ
കമല സിൻഹ
കമല (കമല) സിൻഹ (സെപ്റ്റംബർ 30, 1932 - ഡിസംബർ 31, 2014) പ്രമുഖ ഇന്ത്യൻ രാഷ്ട്രീയ പ്രവർത്തകയും നയതന്ത്രജ്ഞയുമായിരുന്നു. 1990-2000 വരെ തുടർചയായി രണ്ട് തവണ രാജ്യ സഭയിലേക്ക് തിരെഞ്ഞെടുക്കപ്പെട്ടു. പിന്നീട് സുരിനാം ആന്റ് ബാർബഡോസ് അംബാസഡറായി. ഐ. കെ ഗുജ്‌റാളിന്റെ മന്ത്രിസഭയിൽ കേന്ദ്ര വിദേശകാര്യ സഹമന്ത്രിയും ആയിരുന്നു. ഡിസംബർ 31ന് ന്യൂയോർക്കിലെ സൈറാകൂസിൽ വച്ച് അവർ മരിച്ചു.
1932 സപ്തംബർ 30ന് ധാക്കയിലാണ് (ഇപ്പോൾ ബംഗ്ലാദേശിലുള്ള) ജനിച്ചത്. ജനസംഘത്തിന്റെ സ്ഥാപകനായ ശ്യാമപ്രസാദ് മുഖർജിയുടെ ബന്ധുവായ കമല സിൻഹ ബസവോൺ സിൻഹയെ വിവാഹം കഴിച്ചു. വിപ്ലവകാരി, ദേശീയവാദി, സോഷ്യലിസ്റ്റ്, ട്രേഡ് യൂണിയൻ വിരുദ്ധൻ, ബിഹാറിലെ പ്രതിപക്ഷത്തിന്റെ ആദ്യ നേതാവ് എന്നീ നിലകളില് അറിയപ്പെട്ടു.1972-84 കാലഘട്ടത്തിൽ ബീഹാർ ലെജിസ്ലേറ്റീവ് കൗൺസിലിൽ രണ്ട് പ്രാവശ്യം അംഗമായിട്ടുണ്ട്.അവരുടെ ഭർത്താവ് ബസോവൻ സിൻഹ സ്വതന്ത്രസമര സേനാനിയും ജയപ്രകാശ് നാരായണൻ, കാർപൂരി താക്കൂർ എന്നിവരുടെ സഹപ്രവർത്തകനുമാണ്.ജെപി നേതൃത്വ പ്രസ്ഥാനത്തിന്റെ കാലത്ത് ഇന്റേർണൽ സെക്യൂരിറ്റി ആക്ട് (എം ഐ എസ് എ)യുടെ മേൽനോട്ടത്തില് അവരെ തടഞ്ഞുവെക്കപ്പെട്ടു.ഹിന്ത് മസ്ദൂർ സഭയുടെ പ്രസിഡന്റായി ലോകത്തിന്റെ വിവിധ ഭാഗങ്ങളിൽ സഞ്ചരിച്ചു( ഒരു കേന്ദ്ര തൊഴിൽ ഫെഡറേഷന്റെ പ്രസിഡന്റായി വർഷങ്ങളോളം സേവനം ചൈതു).
അവലംബം
വർഗ്ഗം:2014-ൽ മരിച്ചവർ വർഗ്ഗം:1932-ൽ ജനിച്ചവർ വർഗ്ഗം:ഇന്ത്യൻ നയതന്ത്രജ്ഞർ
കെംസ്പൈഡർ
രാസവസ്തുക്കളുടെ വിവരങ്ങൾ സൂക്ഷിച്ചുവച്ചിരിക്കുന്ന ഒരു വലിയ ഡറ്റാബേസ് ആണ് കെംസ്പൈഡർ (ChemSpider). റോയൽ സസൈറ്റി ഒഫ് കെമിസ്ട്രിയാണ് ഇതിന്റെ ഉടമസ്ഥർ.
ഡാറ്റാബേസ്
ആറരക്കോടിലേറെ തന്മാത്രകളെപ്പറ്റിയുള്ള വിവരങ്ങൾ 280-ലേറെ വിവരലഭ്യതാസ്ഥലങ്ങളിൽ നിന്നും ഈ ഡാറ്റബേസിൽ ഉൾപ്പെടുത്തിയിരിക്കുന്നു, അവയിൽ ചിലത്: ഓരോ രാസവസ്തുക്കൾക്കും ഓരോ സവിശേഷമായ നമ്പർ നൽകിയിട്ടുണ്ട്, ഇതാവട്ടെ അതിനോട് ചേർന്ന ഒരു വെബ്‌ലിങ്കുമായി ബന്ധപ്പെടുത്തിയിരിക്കുന്നു. ഉദാഹരണത്തിന് അസറ്റോണിന്റെ നമ്പർ 175 ആണ്, അതിനാൽ അതിന്റെ യുആർഎൽ http://www.chemspider.com/Chemical-Structure.175.html എന്നാണ്.
മെക്കാനിൿവില്ലെ, ന്യൂയോർക്ക്
മെക്കാനിൿവില്ലെ അമേരിക്കൻ ഐക്യനാടുകളിലെ സംസ്ഥാനമായ ന്യൂയോർക്കിലെ സരടോഗ കൗണ്ടിയിലെ ഒരു നഗരമാണ്. 2010 ലെ അമേരിക്കൻ സെൻസസ് പ്രകാരം ഈ നഗരത്തിലെ ആകെ ജനസംഖ്യ 5,196 ആയിരുന്നു. വിസ്തീർണ്ണം അനുസരിച്ച് സംസ്ഥാനത്തെ ഏറ്റവും ചെറിയ നഗരമാണിത്. ആദ്യകാല നിവാസികളുടെ തൊഴിലുകളിൽ നിന്നാണ് നഗരത്തിന്റെ ഈ പേര് ഉരുത്തിരിഞ്ഞത്.
സരടോഗ കൗണ്ടിയുടെ കിഴക്കൻ അതിർത്തിയിലായി സംസ്ഥാന തലസ്ഥാനമായ അലബാനിയ്ക്കു വടക്കുഭാഗത്തായാണ് ഈ നഗരം സ്ഥിതിചെയ്യുന്നത്. സരടോഗ കൗണ്ടിയിലെ സ്റ്റിൽ‌വാട്ടർ (ഒരു കാലത്ത് ഇതിന്റെ ഭാഗമായിരുന്നു), ഹാഫ്മൂൺ എന്നിവയും റെൻ‌സെലർ കൗണ്ടിയിലെ ഷാഗ്ടികോക്ക് പട്ടണവും ഈ നഗരത്തിന്റെ അതിരുകളാണ്.
ഭൂമിശാസ്ത്രം
മെക്കാനിൿവില്ലെ നഗരം സ്ഥിതിചെയ്യുന്ന അക്ഷാംശരേഖാംശങ്ങൾ 42.90389°N, -73.69056°W (42.903922, -73.690458) ആണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 0.9 ചതുരശ്ര മൈൽ (2.3 ചതുരശ്ര കിലോമീറ്റർ) ആണ്. അതിൽ 0.8 ചതുരശ്ര മൈൽ (2.1 ചതുരശ്ര കിലോമീറ്റർ) ഭൂപ്രദേശം കരഭൂമിയും ബാക്കി 0.1 ചതുരശ്ര മൈൽ (0.26 ചതുരശ്ര കിലോമീറ്റർ) അഥാവാ 8.79 ശതമാനം ഭാഗം ജലം ഉൾപ്പെട്ടതുമാണ്. ആന്റണി കിൽ അരുവി വന്നുചേരുന്ന ഹഡ്‌സൺ നദിയുടെ പടിഞ്ഞാറൻ കരയിലാണ് മെക്കാനിൿവില്ലെ നഗരത്തിന്റെ സ്ഥാനം.
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
ജയശ്രീ മിശ്ര
ഒരു ഇന്ത്യൻ എഴുത്തുകാരിയും നോവലിസ്റ്റുമാണ് ജയശ്രീ മിശ്ര. ഇവരുടെ ആദ്യ നോവലായ ഏൻഷ്യന്റ് പ്രോമിസെസ് (ancient  promises) ഏറെ ജനപ്രീതി നേടിയിരുന്നു. മിശ്രയുടെ പിന്നീടുള്ള പുസ്തകങ്ങൾ നർമ്മത്തിൽ ചാലിച്ചതും മാന്യതയോടുകൂടിയതും ആയതിനാൽ അത്യാഹിത പുസ്തകങ്ങൾ എന്നുവിളിക്കപെട്ടു. അതുകൂടാതെ പുസ്തകങ്ങളെ ഉപമിച്ചിരുനത് സ്നേഹത്തെയും കല്യാണത്തെയും പോലെയായിരുന്നു .പുസ്തകങ്ങളിൽ കൂടുതലും വിരഹങ്ങളെകുറിച് പരാമർശിച്ചതിനാൽ പുസ്തകങ്ങളെ അംഗരക്ഷപുസ്തകമെന്നു വിളിച്ചു. ജയശ്രീ മിശ്രയുടെ നാലാമത്തെ നോവലായ റാണി (Rani )യിൽ തെളിഞ്ഞുനിൽക്കുനത് റാണി ലക്ഷ്മിബായ്യുടെ ജീവിതമാണ് .ഇത് ലോകത്ത്  പ്രസിദ്ധികരികപെട്ടത്  2007  ഡിസംബറിലാണ്.
2009 -ഇൽ ജയശ്രീ മിശ്ര മൂന്ന് പുസ്തകങ്ങളുടെ കച്ചവടത്തിൽ ഒപ്പുവെച്ചു .ഈ വാണിജ്യം നടന്നത് UK -യിലെ പ്രസിദ്ധമായ ഹര്പേ കോള്ളിന്സിലാണ് (HARPER കോള്ളിന്സ്).പുസ്തകങ്ങളിൽ ആദ്യത്തെ പുസ്തകം അറിയപെട്ടത് സീക്രെട്ട് ആൻഡ്‌ ലൈസ് (secret and lies))എന്നായിരുന്നു .ഇത് പ്രസിധികരികപെട്ടത് 2009 ജൂൺ മാസത്തിലാണ് .സീക്രെട്ട് ആൻഡ്‌ സിൻസ് (secret  and sins )എന്ന നോവൽ പ്രസിദ്ധി കരിക്കപെട്ടത് 2010  ജൂലൈ മാസത്തിലായിരുന്നു .സീക്രെട്ട് ആൻഡ്‌ ലൈസ് (secret  and lies )എന്ന നോവൽ പ്രത്യക്ഷപെട്ടത് ബ്രിടൈൻ സിലെ ചൂട് ആരായുന്ന  ലിസ്ടിലായിരുന്നു .2009 -ൽ വേനൽകാലത്ത് ബുക്ക്‌ സെല്ലെർ എന്ന മാഗസിൻ മികച്ച വില്പനയുടെ ലിസ്റ്റിൽ ഉൾപെട്ടു .മിശ്രയുടെ മൂന്നാമത്തെ പുസ്തകമായ എ സ്കാന്റൽ  സീക്രട്ട്  (a  scandal  secret ) പ്രസിദ്ധീകരിക്കപ്പെട്ടത് 2011 മെയ്‌ മാസത്തിലെ ഹേയ്-ഓൺ-വ്യെ ആഘോഷ സമയത്താണ്.
വർഗ്ഗം:നോവലെഴുത്തുകാർ വർഗ്ഗം:ഇന്ത്യക്കാരായ ഇംഗ്ലീഷ് നോവലെഴുത്തുകാർ വർഗ്ഗം:1961-ൽ ജനിച്ചവർ
വരുൺ തേജ്
തെലുങ്ക് സിനിമകളിൽ പ്രവർത്തിക്കുന്ന ഒരു ഇന്ത്യൻ നടനാണ് കൊണിഡേല വരുൺ തേജ് അഥവാ വരുൺ തേജ് (ജനനം 19 ജനുവരി 1990). മുകുന്ദ (2014) എന്ന ചിത്രത്തിലെ നായകനായാണ് അദ്ദേഹം അരങ്ങേറ്റം കുറിച്ചത്. പിന്നീട് ക്രിഷ് സംവിധാനം ചെയ്ത കാഞ്ചെ (2015) എന്ന നിരൂപക പ്രശംസ നേടിയ യുദ്ധചിത്രത്തിൽ അദ്ദേഹം അഭിനയിച്ചു. പിന്നീട് ഫിദ (2017), തോളി പ്രേമ (2018), എഫ് 2: ഫൺ ആൻഡ് ഫ്രസ്ട്രേഷൻ (2019), ഗദ്ദലകൊണ്ട ഗണേഷ് (2019) തുടങ്ങിയ വാണിജ്യ വിജയ ചിത്രങ്ങളിൽ അദ്ദേഹം പ്രത്യക്ഷപ്പെട്ടു.
ആദ്യകാല ജീവിതം
തെലുങ്ക് നടനും നിർമ്മാതാവുമായ നാഗേന്ദ്ര ബാബുവിന്റെ മകനാണ് വരുൺ തേജ്. നടന്മാരായ ചിരഞ്ജീവിയുടെയും പവൻ കല്യാണിന്റെയും അനന്തരവനാണ്. ഇളയ സഹോദരി നിഹാരികയും നടിയാണ്. നടൻമാരായ രാം ചരൺ, അല്ലു അർജുൻ, അല്ലു സിരീഷ്, സായ് തേജ്, പഞ്ച വൈഷ്ണവ് തേജ് എന്നിവർ അദ്ദേഹത്തിന്റെ ബന്ധുക്കളാണ്. ഹൈദരാബാദിലെ ജൂബിലി ഹിൽസിലെ ഭാരതീയ വിദ്യാഭവനിലും ഹൈദരാബാദിലെ സെന്റ് മേരീസ് കോളേജിലുമായിരുന്നു വിദ്യാഭ്യാസം.
സിനിമ ജീവിതം
അച്ഛൻ നാഗേന്ദ്ര ബാബു സംവിധാനം ചെയ്ത ഹാൻഡ്‌സ് അപ്പ് എന്ന ചിത്രത്തിലൂടെ ബാലതാരമായാണ് വരുൺ തേജ് അരങ്ങേറ്റം കുറിച്ചത്. വെറും പത്തു വയസ്സുള്ളപ്പോൾ. മുകുന്ദ എന്ന ചിത്രത്തിലൂടെയാണ് അദ്ദേഹം മുതിർന്നവരുടെ അരങ്ങേറ്റം നടത്തിയത്, സഹ നവാഗതയായ പൂജ ഹെഗ്‌ഡെയ്‌ക്കൊപ്പം അഭിനയിച്ചു. ചിത്രം സമ്മിശ്ര നിരൂപണങ്ങൾ നേടി. അദ്ദേഹത്തിന്റെ രണ്ടാമത്തെ സംരംഭം 2015-ൽ പ്രഗ്യാ ജയ്‌സ്വാളിനൊപ്പം അഭിനയിച്ച കാഞ്ചെ എന്ന യുദ്ധ ചിത്രമായിരുന്നു, നിരൂപകരിൽ നിന്ന് നല്ല അവലോകനങ്ങൾ ലഭിച്ചു. ധൂപതി ഹരിബാബുവായി വരുൺ തേജിന്റെ പ്രകടനത്തെ ദ ടൈംസ്‌ ഓഫ്‌ ഇന്ത്യ പ്രശംസിച്ചു, "തീവ്രതയിൽ നിന്ന് ശാന്തതയിലേക്ക് ഗിയർ മാറ്റാനുള്ള അദ്ദേഹത്തിന്റെ കഴിവിനെ" പ്രശംസിച്ചു. ആ വർഷത്തെ അദ്ദേഹത്തിന്റെ രണ്ടാമത്തെ റിലീസായ ലോഫർ, 2017-ൽ പുറത്തിറങ്ങിയ മിസ്റ്ററിനൊപ്പം ബോക്സ് ഓഫീസ് പരാജയമായിരുന്നു.
2017 ന്റെ അവസാന പകുതിയിൽ ഫിദ പുറത്തിറങ്ങി, അവിടെ അദ്ദേഹം ഒരു ഗ്രാമീണ സുന്ദരിയെ പ്രണയിക്കുന്ന ഒരു NRI ആയി അഭിനയിച്ചു. ബോക്‌സ് ഓഫീസിൽ 90 കോടിയിലധികം നേടിയ ചിത്രം വാണിജ്യപരമായി വിജയിച്ചു. അദ്ദേഹത്തിന്റെ 2018-ൽ പുറത്തിറങ്ങിയ തോളി പ്രേമവും ബോക്‌സ് ഓഫീസ് വിജയമായിരുന്നു, ആവേശഭരിതനായ ഒരു യുവാവായി വരുൺ തേജിന്റെ പ്രകടനം പരക്കെ പ്രശംസിക്കപ്പെട്ടു. സങ്കൽപ് റെഡ്ഡി സംവിധാനം ചെയ്ത സ്‌പേസ് ത്രില്ലർ അന്തരിക്ഷം 9000 കെഎംപിഎച്ച് ആയിരുന്നു ആ വർഷത്തെ അദ്ദേഹത്തിന്റെ അടുത്ത ചിത്രം.
2019-ൽ, തേജിന്റെ ആദ്യ റിലീസ്, വെങ്കടേശ്, തമന്ന ഭാട്ടിയ, മെഹ്രിൻ പിർസദ എന്നിവരോടൊപ്പമുള്ള മൾട്ടിസ്റ്റാററായ F2: ഫൺ ആൻഡ് ഫ്രസ്‌ട്രേഷൻ ഈ ചിത്രത്തിന്റെ ഭാഗമാണ്, അത് വലിയ ബ്ലോക്ക്ബസ്റ്റർ ആണ്. എഫ് 2 ന് ശേഷം, അലാദ്ദീൻ എന്ന ചിത്രത്തിലെ അലാദ്ദീന്റെ വേഷത്തിനായി അദ്ദേഹം തെലുങ്കിലേക്ക് ഡബ്ബ് ചെയ്തു. പിന്നീട് ഹരീഷ് ശങ്കർ സംവിധാനം ചെയ്ത തമിഴ് ചിത്രമായ ജിഗർതണ്ടയുടെ റീമേക്ക് ആയ ഗദ്ദലകൊണ്ട ഗണേശിൽ അഭിനയിച്ചു, അത് ബോക്സ് ഓഫീസിൽ വിജയിച്ചു.
2020 ജനുവരിയിലെ കണക്കനുസരിച്ച്, തേജിന്റെ നിർമ്മാണത്തിലിരിക്കുന്ന രണ്ട് ചിത്രങ്ങൾ ഉണ്ട്, ഘനി, F2 ന്റെ തുടർച്ചയായ F3. കിരൺ കൊറപ്പാട്ടി സംവിധാനം ചെയ്യുന്ന ഘാനിയിൽ ബോക്‌സറുടെ വേഷത്തിലാണ് തേജ് എത്തുന്നത്.
മൈത്രിപാല സിരിസേന
2015 ജനുവരിയിൽ നടന്ന ശ്രീലങ്കൻ പ്രസിഡന്റ് തിരഞ്ഞെടുപ്പിൽ ശ്രീലങ്കയുടെ പ്രസിഡന്റായി തിരഞ്ഞെടുക്കപ്പെട്ട രഷ്ട്രിയ നേതാവാണ് മൈത്രിപാല സിരിസേന(Maithripala Sirisena, මෛත්‍රීපාල සිරිසේන), മുഴുവൻ പേര് പല്ലേവാട്ടേ ഗമരലാലഗെ മൈത്രിപാല യാപ സിരിസേന എന്നാണ്. 1951 സെപ്റ്റംബർ 3-ന് ജനിച്ചു. ശ്രീലങ്ക ഫ്രീഡം പാർട്ടിയുടെ നേതാവാണ്. ജയന്തി പുഷ്പകുമാരിയാണ് ഭാര്യ.
രജപക്സേ മന്ത്രിസഭയിൽ ആരോഗ്യമന്ത്രിയായിരുന്ന സിരിസേന ഭരണപക്ഷത്ത് നിന്ന് രാജിവെച്ച് പ്രതിപക്ഷ പാർട്ടികളോട് ചേർന്നാണ് 2015 ലെ തിരഞ്ഞെടുപ്പിൽ മൽസരിച്ച് രജപക്സേയെ തോല്പിച്ച് അധികാരത്തിലെത്തിയത്.
ചതുരമുല്ല
ചതുരക്കൊടി, ചതുരവള്ളി എന്നെല്ലാം അറിയപ്പെടുന്ന ചതുരമുല്ല കേരളത്തിൽ എല്ലായിടത്തും കാണപ്പെടുന്ന ഒരു വള്ളിച്ചെടിയാണ്. . ചതുരമുല്ലയുടേ വേരുകൊണ്ട് എണ്ണ കാച്ചി ഉപയോഗിച്ചാൽ വാതത്തിനും സന്ധിവേദനക്കും വളരെ കുറവുകിട്ടും എന്നു പറയപ്പെടുന്നു. ഈ എണ്ണ പുരട്ടി ചൂടുപിടിപ്പിക്കുകയാണ് വേണ്ടത്. ഉളുക്ക്, ചതവ് ഇവക്ക് ഇതിന്റെ ഇലയും ചെറുകടലാടിസമൂലം, പച്ചമഞ്ഞൾ ഇല എന്നിവ സമം അരച്ച് കുഴമ്പാക്കി പുരട്ടിയാൽ നീരും വേദനയും മാറും. തണ്ടുമുറിച്ചു നട്ടാണ് ചതുരമുല്ല കൃഷിചെയ്യുന്നത്.
മൈത്രിപാല സിരിസേന
ബാഹ്യ ലിങ്കുകൾ
വർഗ്ഗം:ശ്രീലങ്കൻ പ്രസിഡണ്ടുമാർ വർഗ്ഗം:1951-ൽ ജനിച്ചവർ
ചതുരമുല്ല
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ
ത്രിവേണി
ചിത്രാലയുടെ ബാനറിൽ സി.വി. ശ്രീധർ നിർമിച്ച മലയാളചലച്ചിത്രമാണ് ത്രിവേണി. സുപ്രിയ ഫിലിംസ് വിതരണം ചെയ്ത ഈ ചിത്രം 1970 ഡിസംബർ 4-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ശാരദ ജോഡി ജി. ദേവരാജൻ സംഗീതം നൽകിയ ചലച്ചിത്രങ്ങൾവയലാറിന്റെ ഗാനങ്ങൾവർഗ്ഗം: വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ജാവൻ സംസ്കാരം
ജാവനീസ് സംസ്കാരം (ജാവൻ സംസ്കാരം) ജാവനീസ് ജനതയുടെ സംസ്കാരമാണ്. ഇന്തോനേഷ്യയിലെ മധ്യ ജാവ, യോഗ്യക്കാർത്ത, കിഴക്കൻ ജാവ എന്നീ പ്രവിശ്യകളിലാണ് ജാവനീസ് സംസ്കാരം കേന്ദ്രീകരിച്ചിരിക്കുന്നത്. വിവിധ കുടിയേറ്റങ്ങൾ കാരണം, സുരിനാം (ജനസംഖ്യയുടെ 15% ജാവനീസ് വംശജരാണ്), വിശാലമായ ഇന്തോനേഷ്യൻ ദ്വീപസമൂഹം, കേപ് മലായ്, മലേഷ്യ, എന്നിങ്ങനെ ലോകത്തിന്റെ മറ്റു ഭാഗങ്ങളിലും ഇത് കാണാം. സിംഗപ്പൂർ, നെതർലാൻഡ്സ്, മറ്റ് രാജ്യങ്ങളിൽ ജാവനീസ് സംസ്കാരങ്ങളുടെ വിവിധ വശങ്ങളായ ഗമെലൺ സംഗീതം, പരമ്പരാഗത നൃത്തങ്ങൾ വായാങ് കുലിത് എന്ന നിഴൽ നാടകം പോലുള്ളവ കുടിയേറ്റക്കാർ അവരോടൊപ്പം കൊണ്ടുവന്നു.
ജാവനീസ് ജനതയുടെ പടിഞ്ഞാറോട്ടുള്ള കുടിയേറ്റം പടിഞ്ഞാറൻ ജാവയിലെയും ബാന്റനിലെയും ഉൾനാടൻ സുന്ദനീസ് സംസ്കാരത്തിൽ നിന്ന് വ്യത്യസ്തമായ ഒരു തീരദേശ ജാവനീസ് സംസ്കാരം സൃഷ്ടിച്ചു. ഏറ്റവും വലിയ വംശീയ വിഭാഗമായതിനാൽ, ജാവനീസ് സംസ്കാരവും ആളുകളും ഇന്തോനേഷ്യൻ രാഷ്ട്രീയത്തെയും സംസ്കാരത്തെയും സ്വാധീനിക്കുന്നതിനാൽ, ഈ പ്രക്രിയയെ ചിലപ്പോൾ ജാവനൈസേഷൻ എന്ന് വിശേഷിപ്പിക്കുന്നു.
സാഹിത്യം
ലഘുചിത്രം| ഹൈന്ദവ ഇതിഹാസമായ മഹാഭാരതത്തിലെ അഞ്ച് പാണ്ഡവ സഹോദരന്മാർ ജാവനീസ് നിഴൽ നാടകം വായാങ് കുലിത്തിൽ വിവരിക്കുന്നു. ജാവനീസ് സാഹിത്യ പാരമ്പര്യം ഇന്തോനേഷ്യയിലെ ഏറ്റവും ആദ്യത്തേതും അതിപുരാതനവുമായ സാഹിത്യ പാരമ്പര്യങ്ങളിൽ ഒന്നാണ്. ഹൈന്ദവ ഇതിഹാസമായ രാമായണത്തിന്റെയും മഹാഭാരതത്തിന്റെയും പഴയ ജാവനീസ് ഭാഷയിലേക്കുള്ള വിവർത്തനങ്ങൾ ഏകദേശം 9 മുതൽ 11 വരെ നൂറ്റാണ്ടുകളിലെ മേഡംഗ് രാജ്യത്തിന്റെയും കെദിരി രാജ്യത്തിന്റെയും കാലഘട്ടത്തിലാണ് നടന്നത്. കേദിരി രാജ്യകാലത്തു രചിക്കപ്പെട്ട സ്മരദഹന എന്ന കാവ്യം പിന്നീട് സിയാമിലേക്കും കംബോഡിയയിലേക്കും വ്യാപിച്ച പാൻജി കഥകളുടെ ആമുഖമായി മാറി. മറ്റ് പ്രധാന സാഹിത്യകൃതികൾ കെൻ അറോക് കെൻ ഡെഡെസ്  എന്നിവ പരാരാട്ടണിനെ (രാജാക്കന്മാരുടെ പുസ്തകം) അടിസ്ഥാനമാക്കി രചിച്ചതാണ്. തന്റെ രാജാവിനെ തട്ടിയെടുക്കുകയും പുരാതന ജാവനീസ് രാജ്യത്തിന്റെ രാജ്ഞിയെ വിവാഹം കഴിക്കുകയും ചെയ്ത അനാഥന്റെ കഥയാണ് പാരാരട്ടണ്.
മജാപഹിതിന്റെ ഭരണകാലത്ത് നിരവധി ശ്രദ്ധേയമായ കൃതികൾ രചിക്കപ്പെട്ടു. നഗരക്രേതാഗാമ എന്ന കൃതി മജാപഹിത്  ഭരണകാലത്തിന്റെ പ്രതാപകാലം വിവരിക്കുന്നു. തന്തു പഗേലാറൻ എന്ന കൃതി ദ്വീപിന്റെ പുരാതന ഉത്ഭവവും അതിന്റെ അഗ്നിപർവ്വത സ്വഭാവവും വിശദീകരിക്കുന്നു. കാകാവീൻ സുതസോമ എന്ന കൃതി, മജാപഹിതിന്റെ ഭരണകാലത്ത് എംപു തന്തുലാർ എഴുതിയതാണ്. ഇന്തോനേഷ്യയുടെ മുദ്രാവാക്യമായ ഭിന്നേക തുങ്ഗൽ ഇക്ക യുടെ ഉറവിടമാണിത്, ഇത് സാധാരണയായി നാനാത്വത്തിൽ ഏകത്വം എന്നാണ് വിവർത്തനം ചെയ്യപ്പെടുന്നത്, അക്ഷരാർത്ഥത്തിൽ ഇതിന്റെ അർത്ഥം '(എന്നിരുന്നാലും) കഷണങ്ങളാണെങ്കിലും ഒന്ന്' എന്നാണ്. കക്കാവിൻ സുതസോമ എന്ന കൃതി മതപരമായ സഹിഷ്ണുതയേക്കുറിച്ച് പഠിപ്പിക്കുന്നു, പ്രത്യേകിച്ച് ഹിന്ദു, ബുദ്ധ മതങ്ങൾക്കിടയിൽ.
ജാവയിലെ ഇസ്ലാമിന്റെ വ്യാപനവുമായി ബന്ധപ്പെട്ട ഒരു കൃതി ആണ് ബാബാദ് താനാ ജാവി. ബാബാദ് ദിപാൻഗോരോ ഡിപോനെഗോറോ രാജകുമാരന്റെ കഥ പറയുന്നു.
മജാപഹിത് സാമ്രാജ്യം
ചരിത്രപരമായി, ജാവനീസ് പിന്തുടരുന്നത് ഹിന്ദുമതം, ബുദ്ധമതം, കെബാറ്റിനൻ എന്നിവയുടെ സമന്വയ രൂപമാണ്. അവരുടെ സമൂഹത്തിലെ മജാപഹിത് സാമ്രാജ്യത്തിന്റെ മതസഹിഷ്ണുതയെ Bhinnêka tunggal ika tan hana dharma mangrwa എന്ന് സംഗ്രഹിക്കാം. ('സത്യത്തിൽ ദ്വന്ദതയില്ലാത്തതിനാൽ അവ വ്യത്യസ്തമാണ്, എന്നാൽ അവ ഒരേ തരത്തിലുള്ളതാണ്').
പതിനഞ്ചാം നൂറ്റാണ്ട് മുതൽ ഇസ്ലാമും ക്രിസ്തുമതവും ജാവയിൽ എത്തി പതുക്കെ വ്യാപിക്കുവാൻ തുടങ്ങി. ആന്തരികവും ബാഹ്യവുമായ സംഘർഷങ്ങൾ കാരണം, പതിനാറാം നൂറ്റാണ്ടിൽ മജാപഹിത് സാമ്രാജ്യം തകർന്നു. പുതിയ ഇസ്ലാമിക രാജാക്കന്മാരുടെ കീഴിൽ ഇസ്ലാം അതിവേഗം വ്യാപിച്ചു. കൊളോണിയൽ ശക്തികളുടെ മേൽനോട്ടത്തിലായിരുന്നു ക്രിസ്തുമതത്തിന്റെ വ്യാപനം.
ഇസ്ലാം
മജാപാഹിത് കാലഘട്ടത്തിൽ ആധുനിക ആച്ചേയിലെ പെർലാക്ക്, സമുദ്ര പസായി തുടങ്ങിയ വിവിധ സംസ്ഥാനങ്ങളുമായി വ്യാപാരം നടത്തുകയോ ബന്ധങ്ങൾ സ്ഥാപിക്കുകയോ സ്ഥാപിക്കുകയോ ചെയ്തപ്പോഴാണ്, ഇസ്‌ലാം ആദ്യമായി ജാവയുമായി സമ്പർക്കം പുലർത്തുന്നത്. ഇസ്ലാമിക ധാരണയെ സ്വാധീനിക്കുന്നതിൽ സൂഫിസം പതിനാലാം നൂറ്റാണ്ടിൽ ഒരു പ്രധാന പങ്ക് വഹിച്ചു, മരണാനന്തര ജീവിതത്തെക്കുറിച്ചുള്ള തുടങ്ങിയ വിശ്വാസങ്ങളെയും ജിന്ന്, ഭൂതങ്ങൾ, പ്രേതങ്ങൾ തുടങ്ങിയ വിശ്വാസങ്ങളെയും സ്വാധീനിച്ചു.
ദ്വീപിലേക്ക് പുതിയ മുസ്ലീം രാജാക്കന്മാർ വഴി ഉണ്ടായ സലഫി ഇസ്ലാമിന്റെ പരിചയപ്പെടുത്തൽ എല്ലായ്‌പ്പോഴും സമാധാനപരമായിരുന്നില്ല. പുതിയ ഭരണാധികാരികളെ നിരസിച്ച ജാവനീസ് പ്രഭുക്കന്മാരെയും കർഷകരെയും അവർ കീഴടക്കി. കീഴടങ്ങാഞ്ഞവർ അയൽരാജ്യമായ ബാലിയിലേക്ക് പലായനം ചെയ്തു, അവിടെ അവർ ബാലിനീസ് ഹിന്ദു മതത്തിനും സംസ്കാരത്തിനും വലിയ സംഭാവനകൾ നൽകി. ജാവയിൽ തുടരുന്ന ചില ഹിന്ദുക്കൾ മതംമാറ്റം ഒഴിവാക്കാൻ ബ്രോമോ പർവതത്തിന് സമീപമുള്ള ടെംഗർ പോലുള്ള വിദൂര പ്രദേശങ്ങളിലേക്ക് സ്വയം പിൻവാങ്ങി. ജാവയുടെ ഇസ്ലാമികവൽക്കരണ സമയത്ത്, ഇസ്ലാമിക ആത്മീയാചാര്യനായിരുന്ന സുനൻ   ജാവയിൽ ഇസ്‌ലാമിന്റെ മിതവാദ രൂപത്തെ പ്രോത്സാഹിപ്പിക്കുന്നതിൽ സജീവമായിരുന്നു. അദ്ദേഹം പിന്നീട് പുതിയ മാതരം സുൽത്താനേറ്റിന്റെ ഉപദേശകനായി നിയമിക്കപ്പെട്ടു. ഭൂരിഭാഗം ജാവക്കാരും (97%) സുന്നിസത്തിന്റെ ഷാഫിയ പാരമ്പര്യമാണ് പിന്തുടരുന്നത്.
ക്രിസ്തുമതം
ഒരു ന്യൂനപക്ഷമായ ജാവനീസ് ക്രിസ്ത്യാനിറ്റി പ്രൊട്ടസ്റ്റന്റിസവും  കത്തോലിക്കാ മതവും (2.5%) പിന്തുടരുന്നു, അവർ മധ്യ ജാവയിൽ പ്രത്യേകിച്ച് സെമരംഗ്, സുരകാർത്ത, മഗെലാംഗ് എന്നിവയിൽ കേന്ദ്രീകരിച്ചിരിക്കുന്നു. കത്തോലിക്കാ മതത്തിൽ വിശ്വസിക്കുന്നവർ യോഗ്യക്കാർത്തയിലും.
ഹിന്ദു-ബുദ്ധമതം
മറ്റൊരു ന്യൂനപക്ഷം ബുദ്ധമതക്കാരും ഹിന്ദുക്കളുമാണ്, അവർ കൂടുതലും കിഴക്കൻ ജാവയിലാണ് കാണപ്പെടുന്നത്. ജാവനീസ് ടെംഗർ ഗോത്രം ഇന്നും ജാവനീസ്-ഹിന്ദു മതം ആചരിക്കുന്നു.
കെബറ്റിനാൻ
കെബാറ്റിനാൻ തത്ത്വങ്ങൾ ആന്തരികമായ ഒരു അന്വേഷണത്തെ ഉൾക്കൊള്ളുന്നു, എന്നാൽ കാതലായ മനസ്സിന്റെ സമാധാനം, പ്രപഞ്ചവുമായുള്ള ബന്ധം, സർവ്വശക്തനായ ദൈവവുമായുള്ള സങ്കൽപ്പമാണ്. കെബാറ്റിനൻ കർശനമായി ഒരു മതപരമായ കൂടിച്ചേരൽ അല്ലെങ്കിലും, ജാവനീസ് പാരമ്പര്യത്തിൽ നിന്ന് പ്രചോദനം ഉൾക്കൊണ്ട് അത് ധാർമ്മികവും ആത്മീയവുമായ മൂല്യങ്ങളെ അഭിസംബോധന ചെയ്യുന്നു. ഇസ്‌ലാം, യഹൂദമതം, ക്രിസ്‌ത്യാനിത്വം എന്നിവ പോലെ സാധാരണ അർത്ഥത്തിൽ ഇതൊരു മതമല്ല. ബൈബിളും ഖുറാനും പോലുള്ള വേദഗ്രന്ഥങ്ങളോ പ്രവാചകന്മാരോ ഇല്ല. സോഹാർട്ടോയുടെ കാലഘട്ടത്തിൽ, ഈ ന്യൂനപക്ഷം അംഗീകരിക്കപ്പെടുകയും പെങ്കാനട്ട് കെപ്പർകയാൻ ആയി സംരക്ഷിക്കപ്പെടുകയും ചെയ്തു.